Maalgalinta – Advokatbyrån Divinius\nFinanseringDifaacida kharash maxkamad ama kaalmeynta kharash maxkamad?\nHaddii adiga ka qeybaadatid dacwo khilaaf oo maxkamadeed waxaa suurtagal ahaan karto in adiga lagaa kaalmeyn karo kharashka wakiilka oo difaacid kharash maxkamad ama kaalmeynta kharash maxkamad. Difaacida kharash maxkamad adiga waxaa ka heli oo kamid tahay caymiska guriga. Kaalmeynta kharashka maxkamada waxaa laga helaa dowlada oo waxaa la heli kara qofka haddii uusan haysan difaacida kharash maxkamad. Hoostan baa anaga ku soo koobi warbixin gaaban – fadlan adiga ku soo dhawoow oo wakhtiga aad dooneysid nala soo xiriir haddii aad dooneysid inaa su’aalo na weeydiisid. Markaa adiga anaga na howl galisid anaga waa kaa caawin codsashada lacagta difaacida kharash maxkamad iyo/ama kaalmeynta kharash maxkamad.\nNidaamka baa ah in adiga gacanta koowaad haddii aad kamid noqotid dadka ey quseyso khilaaf oo dacwo maxkamadeed waa inaa adeegsatid caymiska gurigaada qeybta kamid ah quseyso difaacida kharash maxkamad sidii aad u heshid caawinaad maalgalin. Shuruudaha oo bixinta difaacida kharash maxkamad weey ku kala duwanyahiin shirkadaha caymiska. Anaga baa ku caawin sidaa uga wardoontid sida ey wax ka yeelaan shirkada aad caymiska uga jirtid.\nHaddii ey noqoto inaa sabab un darteed aadan helikarin difaacida kharash maxkamad adiga waxaa dhicikarto inaa xaq u leedahay kaalmeynta kharash maxkamadeed. Shuruudaha haddii qofka la siin kaalmeynta kharash maxkamadeed waxaa kamid ah qofka dhaqligiisa ”waa inuu ka yar yahay” 260 000 sanadkiiba. Markaas kadibna adiga waa inaa baahi u qabtaa kaalmeynt ku saabsan arrimaha sharciga iyo waa iney aqligal tahay iney dowlada kula bixiso kharashka dacwada khilaafka. Qiimeyntaas waxaa suubin Wakaalada kaalmeynta kharash maxkamad[Rättshjälpsmyndigheten] ama maxkamada ku shaqo leh dacwada khilaafka.\nIntaanan codsiga oo kaalmeynta kharash maxkamad dirin koow adiga baa kulan wada tashi kula yeelan. Kulankaan wada tashiga wuxuu caadiyan qaadan hal saac iyo kharashkaas adiga baa iska bixin. Kulan wada tashi oo hal saac socon waa 1 755 karoon oo waa sida nidaamka dowlada go’aamisay oo kaalmeynta kharash maxkamad sanadka 2020. Kulanka koowad oo wada tashiga waxaa isla fiirin arrintaada iyo adiga waxaad heli fursad aad khilaafka warbixin naga siisid. Markas kadib baa anaga kaa caawin codsashada lacagta kaalmeynta kharash maxkamad waa haddii xaaladaada ey quseyso.


Heshiiska Jabuuti “Ma fursad dahab baa mise waa shimbarayahoow heesa?’’\nFaalada Hashiiska Jabuuti 13.06.2008\nDalka Jabuuti aynu walaalaha nahay waxaa lagu qabtey oo lagu soo gunaanaday heshiis ay wada gaareenIsbahaysiga dib u xoreynta Soomaaliya iyoTFG-da, waxaana shirka maamulayey oo marti galiyey United Nation-ka wakiilkeeda Soomaaliya Danjire Ahmedou Ould Abdallah.\nShirka intuu socday waxaa yimid dalka Jabuuti xubnaha Golaha Amaanka ee Qaramada Midoobay si ay u dhagaystaan dhinacyada isku haya siyaasada Soomaaliya.\nShirka waxaa ka soo baxay go’aamo badan oo dhamaantood muhiim u ahaa dhinacyada is haya, iyadoo qoraalka soo baxay ee la saxiixay uu ka muuqday in qola walba tanaasul weyn samaysay si meel dhaxe la iskugu yimaado, arinkaas oo ah tilaabo guul ah oo horey loo qaaday mudana in la soo dhaweeyo run ahaantii, madaama dadka Soomaaliyeed ay ku sugan yihiin dhibaato aad u mug weyn.\nHasayeeshee waxaa isla markiiba soo shaac baxay in dadka Soomaaliyeed iyo beesha caalamka ay ka muujiyaan aragtidooda ku aadan heshiiska.\nBeesha caalamka dhamaantood way soo dhaweeyeen una riyaaqeen, halka Soomaaliduaad moodo in ay u kala baxeen dhawr qaybood.\nQayb si cad u diiday oo markii horaba diidanayd shirka.\nQayb soo dhawaysay una riyaaqday goaanada labada dhinac ay qaateen.\nQayb shaki ka qabta sida shirka u hirgalaayo.\nWaxaan rabaa inaan wax ka iraahdo dhowr qodob oo dadka Soomaaliyeed muran weyndhax dhaliyey, kuwaas oo kala ahaa.\nIn Qaramada Midoobay iyadoo waafaqsan qaraarka 1814 ee Golaha Amaanka la warsado in120 Maalmood gudahood Soomaaliya ugu dirto ciidan caalami ah oo xasiliya dalka Soomaaliya, ciidamadaas oo laga keenaayo wadamada saaxiibka la ah Soomaaliya, oo aysan ku jirindalalka dariska la ah Soomaaliya, sida Ethopia, Kenya, Eritareeya iyo Jabuuti.\nIn 120 Maalmood gudahood oo ka bilaabata marka heshiiskaan la saxiixay ay TFG-da ku dhaqaaqdo sida dowlada Ethopia hore u go’aansatey in ay ciidamadeeda kala baxdo Soomaaliya, marka tiro ku filan ciidamada Qaramada Midoobay yimaadan Soomaaliya.\nUrurka Isbahaysiga dib u xoreynta Soomaaliya uu meel cad iska taago joojiyo isla markaana cambaareeyo falalka hubaysan ee gudaha Soomaaliya, isla markaana iska fogeeyaan kooxaha iyo shaqsiyaadka aan u hogaansanayn qodabada lagu heshiiyey.\nQodabka kowaad ayaa si cad u sheegaya in horeyQaramada Midoobay go’aan ugu gaartey in Soomaaliya ay u diraan ciidamo caalami ah oo tiradoodu dhan tahay 28500 askari balse ku xirnaa go’aankaas in dhinacyada isku haya siyaasada Soomaaliya isla ogolaadan, waana sababta ay Jabuuti u yimaadeen Golaha Amaanka ee Qaramada Midoobay, si arinkaas u xaqiijistaan, marka qaraarka 1814 ayaaba si cad Ethopia dalka Soomaaliya uga saarayo bilaa shuruud, waana qodobka Isbaheysiga dib u xoreynta Soomaaliya kalsoonida weyn ay ku qabaan ee u cadeeyay in dalka Ethopia laga saarayo.\nQodabka labaad oo ah kan mugdiga ku jira ee dadka Soomaaliyeedna badankiis fahamsanayn waxaa weeye in Ethopia shaar been ah inta loo xiro dalka Soomaaliya looga saaro arin ah weeye ee ma ahan sida ay u fasirteen kuwa raba inay u marmarsiiyoodan shirka iyo waxa ka soo baxayba .\nTFG-da ayaa Ethopia u yeeratey ayay aqoonsan yihiin UN-ta iyo dhamaan caalamka, halka Isbahaysiga dib u xoreynta Soomaaliya aaminsan yihiin in dalka Soomaaliya Ethopia ku qabsatey camiilo Soomaali muuqa ka ah, marka waa in la fahmaa in Ethopia Mareykanka dalkeena ku soo fasaxay haatana uu rabo inuu wadadaan ku saaro, isagoo kashanaya beesha caalamka.\nSoomaalidu waxay leedahay dhaqan ku saabsan guurka kan qarsoodiga ah, TFG-da iyo Ethopia way is masaafeesteen iyadoo shacabkii Soomaaliyeed ee dalka lahaa arinkaasi si cad u diidan yihiin, marka hadii guurkii xaraanta ahaa ee ka dhaxeeyay TFG-da iyo Ethopia uu soo afjarmaayo, oo ay TFG-da si cad u waydiisanayso inay kala laabanayso arinkii hore ayna sidaasi ku soo dhamaanayso anagaa u yeeranay Ethopia maxaa ku jaban ha na dhaafaan?\nWaxaa loo fasirey ayna u fasireen kuwa raba inay dadka Soomaaliyeed qaldaan in TFG-da awood u leedahay in ay go’aamiso waqtiga Ethopia baxayaan ama u kordhin karaan hadii aysan ka maarmin ciidamadeeda.\nArinka sidaasi ma ahanEthopia waa la saarayaa bilaa shuruud sida ku cad qaraarka numberkiisu yahay 1814 ee horey uga soo baxay Golaha Amaanka, marka Soomaalidu waxay ku maahmaahdaa “ Hasha geela markii wax diidayso waxay ka eegtaa maqaarka dulduleelada’’, waana yaab in waxaan jirin dadka loo aqriyo madaama si cad loogu xusay heshiiska , hadii TFG-da iyo Ethopia warqad kala qoranayaan wax ka quseeya malahan bixitaankeeda waayo mar kasta waa inay baxdaa sida ku cad qaraarka Golaha Amaanka ee ka soo baxay Qaramada Midoobay.\nCambaareynta kooxaha diidan heshiiska waa mid waajib ku ah Isbahaysiga dib u xoreynta Soomaaliya madaama meel la saarey ka bixitaanka ciidamada Ethopia sida ku cad warqada heshiiska, cidii diida hirgalinta arinkaasi oo wadata qorsha kale oo kabaxsan in Ethopia ciidamadeeda dalka laga saaro waa cid aan wadin maslaxad Soomaaliyeed oo ku xiran meelo kale sida Abdulahi Yusuf, Warlords oo dhan, Cadde Musse, Dahir Riyaale, Hassan Dahir, Hassan Turki, Abuu Mansuur, Yusuf Indhocade. Alshabaab iyo kooxaha Isbaarooleyda ah.\nWaayo ragakani waxay si cad u shegeen inaysan aqbalaynin in xataa ciidamo caalami ah lagu badalo Ethopia in dalka Soomaaliya la keeno, halka kuwa kale ku dhagan yihiin in ciidamada Ethopia dalka Soomaaliya sii joogto.\nSoomaalidu waxay ku maahmaahdaa “ Nin aan ku furi doonin yuusan ku rarin’’ oo aan ula jeedo ninkii aan rabin in dalka Soomaaliya Ethopia ciidamadeeda laga saarin isla markaana ciidamo nabad ilaaliyayaal ah lagu badalin waa nin leh ujeedoo kale, waana in la iska qabtaa.\nWaxaa jira shar wadayaal badan oo ka soo horjeeda heshiiska Jabuuti, kuwaas oo siyaabo kala duwan uga soo horjeeda, waana kuwa hadalo aan samaynaynin micno badan dadka Soomaaliyeed u aqrinaya, si ay u garaan ujeedooyinkooda dahsoon ee ku xiran.\nNabadda waxaa diida nin dan wata, 18 sano ayay Soomaali heshiin lahayd hadii ay garan karaan maslaxadooda waxay tahay? Marka maanta oo aad moodo in caalamka oo dhan ay taageero noo muujiyeen in la lumiyo fursadaas qaaliga ah ma ahan.\nUgu dambayntii waxaa weeye in la taageero hashiiska lagu gaarey dalka Jabuuti si looga hortago inay fashiliyaan kuwa aan marnaba doonaynin in Soomaaliya ka dhalato dowlad Soomaaliyeed oo caalamka laga aqoonsan yahay oo wax ka qabata dhibaatooyinka Dowlad la’aanta, saboolnimada, barakaca, dilalka, cadaalad darada, kala go’a, qabyaalada, eexda iyo faragalinta wadamada dariska nala ah sida Ethopia iyo Eritareeya oo kale.\nShirka waxaa raba inay fashiliyaan ugu horeyn dowlada Ethopia, camiilada ay ku shaqaysato, kooxaha fidna wadayaasha ah ee isku ekaysiiya Alqaacida iyo kuwa 18 sano ku naaxay nidaam darada baahsan ee ka jirta Soomaaliya.\nShirka hadii uu guulaysto oo Qaramada Midoobay ka dhabayso inay ciidamo caalami ah ku keenaan Soomaaliya oo Ethopia-na kaga saaraan dalka Soomaaliya oo dhan mudada lagu qorey heshiiska, waa guul lagu gaarayo Qaranimo Soomaaliyeed oo buuxda oo aan cidina u afduubnaan Karin.\nBalse hadii kooxaha sharwadayaasha ee raba in Soomaaliya sida ay hada tahay sii ahaatana waxa uu heshiiska noqonayaa ‘’ Shimbirayaaloow Heesa, hees wanaagsan heesa, halkaan soo fariista” waayo hadalada ay ku hadlayaan iyo sida ay u rabaan in Tigreega dalka u sii haystawaa wax lala yaabo, sababtoo ah hadii ay xabad dalka ku xoreeynayaan yaa ka hor taagan? Hadii 4 bilood Ethopian dalka looga saaroay heshiis ku galeen Isbahaysiga dib u xoreynta Soomaaliya ma qalad baa? Jawaabtu waa maya balse Isbahaysiga ayaad moodaa in dad badan inay ku dhaxdhuumanayeen , kuwaas raba inay jaakad diin beenaad iyo mid Isbahaysi danahooda gaarka ah ku garaan.\nHadii arimahaan oo idil ummadda Soomaaliyeed fahmi waayan oo meel cad ah wax marsiin waayan, waxay noqonaysaa in Ethopia Soomaaliya sii haysato beesha caalamkana ay iska hilmaaman arimaha Soomaaliya.\nKow waa dib u heshiisiin, dowlad loo dhanyahay oo caadil ah kadibnna lala xisaabtamo kuwii dadka Soomaaliyeed dhiibaatada ku hayey oo dhan.\nSalaad walbana sidii u kala horeysaa loo tukudaa, Talo aan la ruugina waa lagu rafaadaa. ayay Soomaalidii wax garadka ahayd ku maahmaahi jireen marka xaalad jahwareer la soo gudboonaato ummadda Soomaaliyeed.\nThe Somali Political Columnist


Madaafiic ay Ciidamada Itoobiya iyo kuwa dowladda federaalka ah ee Soomaaliya ay xalay u qeybiyay dadka rayidka ah ee ku nool magaalada Muqdisho oo dhimasho iyo dhaawac badan keenay iyo Shariif Xasan iyo Sheekh Adan Madoobe oo la filayo in u kala baqoolaan London iyo Nayroobi dhawaan. Ruunkinet 20/02/07\nMadaafiic aan loo meel dayin oo ay ku rideen ciidamada Itoobiya iyo kuwa dowladda federaalka ah ee Soomaaliya dadka rayidka ah ee ku nool xaafo ka tirsan magaalada Muqdisho ayaa la sheegay in ay ku dhinteen dad ka badan 15 ruux halka ay qaar badan oo kale ku dhaawacmeen.\nCiidamada Itoobiya ee u sugan Villa Soomaaliya, xarunta ciidamada xoogga dalka, Dekedda weyn iyo gobo kale ayaa madaafiic aan horey loo maqan ku riday xalay saq dhexe xaafada dhowr ah oo ku yaal magaalada Muqdisho.\nArrintan ayaa ka dambeysay kagadaal markii maleeshiya hubeysan ay weerar ku qaadeen goobo ay deggen yihiin ciidamada Itoobiya oo ku yaal magaalada Muqdisho.\nGoobaha ay weerareen maleeshiyada hubeysan ee ka soo horjeeda joogitaanka ciidamada Itoobiya ee dalka Soomaaliya ayaa la sheegay in ay ka mid yihiin Villa Soomaaliya, dekedda, Isbitaalka Digfer iyo xarunta ciidamada xogga dalka.\nDhanka kale, warar lagu kalsoon yahay oo aan ka helnay magaalada Baydhabo ayaa sheegaya in xildhibaan Sheekh Adan Madoobe oo ay xildhibaannada ku sugan Baydhabo u doorteen guddoomiyaha baarlamaanka uu aadi doono magaalada Nayroobi ee dalka Kenya berri oo Arbaco ah.\nAaditaanka Sheekh Adan Madoobe ayaa la sheegay in ay ka dambeysay casumaad uu guddoomiyaha baarlamaanka dalka Kenya u fidiyay Sheekh Adan Madoobe.\nSidoo kale, warar aan la xaqiijin ayaa sheegaya in xildhibaan Shariif Xasan oo ay dhawaan xilka ka qaadeen xildhibaanada jooga Baydhabo uu soo gaari doono magaalada Londond ee dalka UK.


Latest Opinion Poll: Doorashooyinka Degaanka Somaliland Iyo Sida Loo Soo Kala Baxayo | Somaliland Post\nHome Maqaallo Latest Opinion Poll: Doorashooyinka Degaanka Somaliland Iyo Sida Loo Soo Kala Baxayo\nLatest Opinion Poll: Doorashooyinka Degaanka Somaliland Iyo Sida Loo Soo Kala Baxayo\nAli Abdi Dhimbil\nAyaamahanba waxaynu arkayney xamaasadii ugu weyneyd ee wadanka Somaliland ka dhacda tan iyo xiligii xornimada aay ka qaateen dawlada ingiriiska. Hadaba waxaan ogsoonahay in dadka badidiisu wax u dooranayaan macne qabiil iyo degaan ahaan, waxaana badiyaana xisbiga lagu doortaa waa yaa hogaanka u haya. Inkastoo aan la odhan Karin xisbiyada oo dhami waxay ku salaysan yihiin qabaail. Masalan, xisbiyada Kulmiye, Wadani, Xaqsoor iyo Rays waxay badiyaaba ka socdaan cross section of the community, inkastoo hadana iyaga qudhoodu ku kala badan yihiin cida qabiilnimo iyo degaan ku dooranaysa.\nHadaba anigu markaan indha indheeyey gobalada Somaliland iyo xisbiyadu awooda aay ku leeyihiin gobol kasta, waxay u badan tahay inay ururadu sidan ama sidan u soo kala baxayaan:\nSidan: ama Sidan:\nHorta sideedaba maaha khasab inaay ururada iyo xisbiyada waaweyn ee sida Kulmiye, Wadani aay soo baxaan. Mida kale ururadu yaay moodin in dhalanteedkii ololayntu u keenayso codayn , waayo sideedaba dadku laba xisbi ayay badidoodu taagersanyihiin, amaba sidoodaba waay u soo daawasho takaan cida tartamaysa maalin kasta.\nWaxa kaloo jira in sideedaba dadka foodaya wadanka oo dhan aanay ka badnayn million iyo half marka loo eego wadanka inta ka foodi karta 3million population. codayntuna uma kala qaybsami karto waxaas oo xisbi ah. Hadaba aniga waxay ila tahay inay dadku caadifada iska daayaan, oo maskaxdooda isticmaalaan. Waayo waxa laga yaabaa in xisbigaaguna aanu soo bixin, xisbigaaga labaad ee aad dooran lahaydna aanu soo bixin, oo markaad aad ku hungoowdid dhinac walba.\nKa soo qaad caasimada Hargeisa iyo Burco dadka ku nool, caasimadana waxaa ku nool one Million, magaalada Burcana waxaa ku nool half a million. Hadaba markaad u qaybiso 7 todoba xisbi, caasimada Hargeisa waa maxay percentage aay kala helayaan xisbiyadoo dhami? Markaa halkaa waxaad ka garanaysaa inay hadhayaan Ummada, Dalson iyo Ucid, oo dad tira yari aay taageeraan.\nWaxaa dhacaysa koleyba in dadku doortaan xisbiyada dadku aay u siman yihiin, ee taageerayaasha balaadhan ka haysta wadanka intiisa badan, sida Wadani Iyo Kulmiye, inkastoo Xaqsoor iyo Rays aanay iyaguna dab yar shidayn. Markaa waxaan dhici karta in dadka taageera ururada aan laga yaabin inay soo baxaan sida Ummada , Ucid iyo Dalsan aay codkooda siiyaan Wadani iyo Kulmiye. Sidoo kale kuwa aan happy ku ahayn Kulmiye iyo Wadani toona, waxay koley ugu ridayaan Xaqsoor iyo Rays oo aad ugu dhowdahay inay soo baxaan. Koleyba 48 hours soo socda ayaa dadka badan ee aan weli madaxa meel ku haya laakiin aan cagaha la gelin, aay uga fekeri doonaan xisbiyada aay is leeyihin waay soo baxayaan. Madaama aay khasaare u arkayaan urur aanay suurta gal ahayn inay soo baxayaan inay codkooda siiyaan.\nWaxaan ku soo gaba gabaynayaa, koleyba afartan xisbi ama urur ee aan soo sheegay ayaa sadex ka mid ahi soo baxayaan, markaa adigoo caqli fayoob la imanaya, oo aanay caadifad iyo cadho ku qaadin, ka feker maalmahan ugu danbeeya cida aad doonaysid inay ka soo baxaan afartan urur ama xisbi ee ka haysta taageerayaasha fara badan degaanada oo dhan. Sidaa daraadeed waxaa laysku wada raacay inay afartan urur ee ugu cad cad, oo taageero farabadana ka haysta wadankoo dhan, aay sadex ka mid ahi soo bixi doonaan insha’allah.\nAli Abdi Dhinbiil


HORDHAC: Arsenal vs Manchester United – Solskjaer Oo Kaalinta 3aad Iman Kara, Shaxaha Macquulka Ah, Rikoodhka Kulamadoodii Hore Iyo Wararkii Ugu Dambeeyey – Latest Sports News\nHORDHAC: Arsenal vs Manchester United – Solskjaer Oo Kaalinta 3aad Iman Kara, Shaxaha Macquulka Ah, Rikoodhka Kulamadoodii Hore Iyo Wararkii Ugu Dambeeyey\nManchester United oo qaab ciyaareed wanaagsan ku jirta ayaa u safraysa garoonka Emirates Stadium oo ay kula ciyaari doonto Arsenal, halkaas oo ay ku hirdami doonaan inay kala riixdaan labada boos ee kaalinta afraad oo hadda Man United ay ku jirto iyo kaalinta saddexaad oo furantay markii ay khasaarihii saddexaad oo xidhiidh ah la kulantay Tottenham oo guul-darro 2-1 ah kala soo laabatay ciyaartii Southampton.\nRed Devils oo aan hal ciyaar oo horyaalka ah aan khasaare la kulmin intii uu xilka hayey tarbabare Ole Gunnar Solskjaer oo bishii December la wareegay ayaa waxay hal dhibic ka sarraysaa Arsenal oo kaalinta shanaad ku jirta, waxaanay u bahaan tahay guul goolal badan ah si ay u timaaddo kaalinta saddexaad, hase yeeshee Arsenal ayaa iyaduna guul ay gaadho kusoo geli doonta booska afraad oo ay ka saari doonto Man United.\nKooxda martida loo yahay ee Arsenal oo saddex guulood oo xidhiidh ah gaadhay ka hor intii aanay Tottenham jilbaha u dhiganin, isla markaana aanu khasaare kasoo gaadhin lugtii koowaad ee Europa League ee Rennes ay lasoo ciyaareen Khamiistii, ayaa waxay wax walba u samayn doontaa inay kasoo aargoosato Manchester United oo ka reebtay tartanka FA Cup.\nHaddii khasaare kale ay kasoo hoyso ciyaartan, waxa su’aal la gelin doonaa mustaqbalka tababare Unai Emery oo uu kusii kordhayo cadaadisku, waxaana iskugu darsami doona koob la’aan ay ahaan doonaan xili ciyaareedka iyo inay ka qadaan tartanka Champions League ee xili ciyaareedka dambe haddii aanay ku guuleysanin Europa League.\nArsenal rikoodh fiican ayay ku haysataa kulamada garoonkeeda, dhamaan siddeedii ciyaarood ee ugu dambeeyey ee Premier League ee ay ku ciyaartay Emirates Stadium na waxay kasoo hoysay guulo, waxaana ay raadinaysaa inay sagaal kulan oo xidhiidh ah ka dhigato guulaha garoonkeeda taas oo ay ugu dambaysay xili ciyaareedkii 2014-15. Laakiin kulamada xidhiidhka ah ee guulaha Emirates, waxa soo dhex galay guul-darradii ay Manchester United kusoo badday ee 3-1 ay kaga reebtay FA Cup oo marayey wareegga shanaad dhamaadka bishii January.\nLaba jeer oo kaliya ayay Arsenal ku dhacday taariikhdeeda in hal koox ay laba jeer kaga badiso garoonkeeda, waana xili ciyaareedyadii 1987-88 iyo 1993-94, waxaana guul-darrooyinkaas u xambaariyey Nottingham Forest iyo Aston Villa, waana inay ka dagaallanto in Manchester United ay noqoto naadigii saddexaad ee taariikhdaas ku biira.\nMarka si guud loo eego, lixdii ciyaarood ee ugu dambeeyey ee horyaalka Premier League, Arsenal waxay guuleysatay afar ka mid ah, mid barbar-dhac ah iyo hal khasaare ah.\nDhinaca Manchester United, iyadoo xaaladdu ku xun tahay ayaa bishii December uu xilka la wareegay Ole Gunnar Solskjaer, waxaanay mar kaliya isku beddeshay naadi aanay guul-darradaba is aqoonin.\nManchester United waxay fursad u haysataa ciyaartan inay la dhibco noqoto Tottenham oo ay kaalinta saddexaad ku qabsato, waana meel aan laga filaynin laba bilood ka hor inay marnaba soo gaadhi karto.\nCiyaartii hore ee horyaalka ee garoonka Old Trafford ku dhex martay Manchester United iyo Arsenal waxay kusoo kala baxeen 2-2, laakiin Arsenal ayaa iska khasaarisay fursado ay guusha ku heli karayeen, halka Jose Mourinho uu ku qanacsanaa barbarraha oo ay khubarada ciyaaruhu ku doodayeen in aanay United u qalmin kulankaas.\nMaalintii ay ciyaartaasi dhacday, Manchester United waxay ka dambaysay Arsenal oo booska afraad fadhiday 11 dhibcood, maantana iyadii ayaa ka horreysa hal dhibic, waana arrin mucjiso oo kale ah oo uu sameeyey Ole Gunnar Solskjaer oo xilka qabtay toddobaad ka hor ciiddii Masiixiga ee dhamaadka bishii December.\nInkasta oo uu yahay tababare ku-meelgaadh ah, haddana waxa uu Solskjaer keenay Man United booska afraad iyo inay ku hammido kaalinta saddexaad, usoo baxdo wareegga siddeed dhamaadka Champions League, iyo sidoo kale FA Cup.\n17 ciyaarood oo uu hoggaamiyey, waxa Manchester United ay guuleysatay 14 ka mid ah, mid laga adkaaday iyo laba barbarro ah, waxaana kulanka khasaaruhu uu ahaa lugtii koowaad ee PSG oo uu ciyaartii dambe kaga soo aargoostay.\nKulamada horyaalka Premier League ee uu tababare Solskjaer hoggaaminayey Manchester United, waxay ahaayeen 12 ciyaarood, waxaana uu uga soo hooyey 32 ka mid ah 36 dhibcood oo ay ka heli lahaayeen, waxaana kaliya uu barbar-dhac la galay Burnley iyo Liverpool, halka uu tobanka ciyaarood ee kalena wada guuleystay.\nLixdii ciyaarood ee ugu dambeeyey ee ay martida noqdeen, dhamaantood waxay Man United kala soo laabatay guulo, waxaanay raadinaysaa guul toddobaad si ay usoo barbarrayso rikoodhkeedii 1993kii oo ay toddoba ciyaarood oo ay bannaanka uga baxday garoonkeeda ay guul lasoo laabatay.\nMarka la eego lixdii ciiyaarood ee ugu dambaysay ee horyaalka Premier League, Manchester United waxay soo guuleysatay afar ka mid ah, labada kalena barbar-dhac ayay gashay.\nCiyaarta: Arsenal vs Man United\nTartanka: Premier League, usbuuca 30aad\nGarsooraha: Jonathan Moss.\nSolskjaer waxa ka maqnaa ku dhowaad kooxdiisii koowaad oo dhan kulankii ay Man United u tagtay Paris Saint-Germain, laakiin ka hor ciyaartan waxa lagu war geliyey inuu helay qaar ka mid ah halyeeyadii uu ku hawl-galayey.\nMartial oo laba gool ka dhaliyey Arsenal kulankii hore, ayaa la filayaa inuu kusoo laabto safka koowaad kaddib muddo bil ah oo uu dhaawac ku maqnaa, sidoo kalena waxa khadka dhexe hoggaamin doona Paul Pogba oo ka mid ahaa tobankii ciyaaryahan ee seegay kulankii PSG oo uu isagu ganaax ahaa.\nEric Baily oo dhaawac lagaga saaray ciyaartii PSG ayaa taam u noqday kulankan, laakiin waxa aan gebi ahaanba lagu xisaabtami doonin xiddigaha Ander Herrera, Nemanja Matic, Antonio Valencia, Phil Jones, Matteo Darmian, Jesse Lingard, Juan Mata iyo Alexis Sanchez.\nDhinaca Arsenal, waxa ciyaartan ka maqnaan doona Lucas Torreira oo ganaax saddex ciyaarood ah ku mutaystay kaadhkii casaa ee uu qaatay kulankii Tottenham, sidoo kalena waxa aan fursad u heli doonin oo dhaawacyo ah Danny Welbeck, Rob Holding iyo Hector Bellerin.\nTababare Unai Emery ayaa waxa uu fursad u heli doonaa inuu ciyaarsiiyo difaaciisa Sokratis oo kaadh cas qaatay ciyaartii Rennes, sidoo kalena waxa taam ah Alexandre Lacazette iyo Aubameyang.\nLacazette oo ganaax ku fadhiyey ciyaartii Rennes haddii uu gool ka dhaliyo Man United wuxuu noqon doonaa ciyaartoygii labaad ee taariikhda Arsenal u dhaliya goolal lix ciyaarood oo xidhiidh ah oo ay garoonkeeda ku ciyaartay, waxaanna uga horreeyey Thierry Henry oo sannadkii 2000 lix kulan goolal dhaliyey, halka uu sannadkii 2004 na toddoba ciyaarood oo xidhiidh ah goolal ku dhaliyey hoyga Arsenal.\nEmery ayaa baasha midig u kala dooran doona Ainsley Maitland-Niles oo labadii usbuuc ee u dambeeyey kaydka fadhiyey kaddib dhaawac uu kasoo laabtay iyo Shkodran Mustafi oo booska sii buuxiyey.\nLaba ka mid ah saddexdii ciyaarood ee ugu dambeeyey ee horyaalka Premier League ay ku qaabishay Man United, Arsenal waxay guuleysatay laba ka mid ah, midda kalena dhibcaha ayaa laga qaatay, waana guulihii ugu badnaa marka la eego siddeedii ciyaarood ee ka horreeyey.\nMarkii ugu dambaysay ee Emirates ay ku wada ciyaaraan, waxay guushu raacday Man United oo ka reebtay FA Cup, waxaanay maanta raadinaysaa in markii labaad ay guul kasoo gaadho, iyadoo sidaas oo kale ku samaysay 1985kii.\nSagaal ka mid ah 13-kii guulood ee Premier League ee Arsenal ay ka gaadhay Manchester United, ayaa qabsoomay maalin Axad ah, waana maalin u barakaysan Gunners.


Kabaha Uu Xidho Ra’iisul-wasaaraha Australia Oo Layaab iyo Shaki Hor Leh Dheliyey Iyo Qosolkiisa! | Berberatoday.com\nKabaha Uu Xidho Ra’iisul-wasaaraha Australia Oo Layaab iyo Shaki Hor Leh Dheliyey Iyo Qosolkiisa!\nAustralia(Berberatoday.com)-Ra’iisul-wasaaraha dalka Australia Scott Morrison, ayaa ku qoslay sawir been-abuur ah oo laga sameeyay, ka dib markii la farsameeyay sawir ku jiray boggiisa Twitterka, waxaanu aad ugu qoslay qisada sheekadan kabihiisa ku saabsan.\nRa’iisul-wasaaraha dalka Australia Scott Morrison\nWar ku saabsan kabahan shakiga laga muujiyey ee Raysal-wasaaraha ka qosliyey oo aannu ka soo xigannay laanta Afka Soomaaliga ee Idaacadda BBC boggeeda, ayaa lagu sheegay, in Sawirka Morrison iyo qoyskiisa ayaa muujinaya raysal wasaaraha oo xiran kabo shaki dhaliyay. Farshaxan qurxin looga dan lahaa ayaa u muuqda mid dhicisoobay, waxaana qofkii sameynayay uu illoobay inuu kabaha si sax ah uga kala dhigo lugta midig iyo lugta bidix.\nKABAHA RAYSAL-WASAARAHA AUSTRALIA\nSawir lagu faafiyay baraha xidhiidhka bulshada, ayaa muujinaya in Ra’iisul-wasaaruhu xidhan yahay labo kabood oo isku hal lug ah. Dadka isticmaala baraha bulshada, ayaa isla markiiba aqoonsaday in kabuhu ay yihiin kuwo been-abuur ah, taas oo hadal heyn dhalisay.\nMorrison oo jawaab dabacsan siiyay dadka ka been-abuurtay, ayaa ku eedeeyay in sawirka ay ka dambeeyaan shaqaale xafiiskiisa ka tirsan. “Jawaab ku socota waaxdeyda (PM&C): Ma codsan in kabaha la ii baalasheeyo, haddiise ay tahay inaad ka been abuurataan, fadlan diiradda saara timaha, haku mashquulina cagaha!” ayuu bartiisa Twitter-ka ku qoray.\nSawirka rasmiga ah – oo muujinaya isaga oo xiran kabo duug ah – ayaa hore loogu arkay muuqaal uu ku jiro Raysal-wasaaraha. Si ay arrinta uga sii dhigaan mid lagu qoslo, ayay dadku tilmaameen in Ra’iisul wasaaruhu uu u muuqday mid xidhan labo kabood oo lugta bidix loogu talogalay.\nQaar ka mid ah dadka internet-ka isticmaaka, ayaa bilaabay inay farsameeyaan sawirradooda, iyagoo kabo been abuur ah ku daraya sawirrada Morrison iyo asxaabta ay dowladda ka wada shaqeeyaan. Qof kale ayaa ku kaftamay albaabbada wareegsanaya ee raysal wasaarayaasha Australia.\nMorrison ayaa bixiyay jawaab isagoo Twitter-kiisa soo dhigay sawirka rasmiga ah ee kabihiisa, isagoo sheegay inuusan war u heyn sawirka la farsameeyay. Xafiiska ra’iisul wasaaraha iyo wasiirrada ayaa ku eedeeyay sawirka been abuurka ah inuu ka dambeeyay nin qaabilsan farshaxanka sawirrada.\nSawirkan shakiga dhaliyay ayaa lagu daabacay barta internetka ee ra’iisul wasaaraha. Balse sawirka rasmiga ayaa sidoo kale hadda lagu arki karaa bogga internet-ka ee Mr Morrison.\nMa aha markii ugu horreysay ee baraha bulshada lagu xagxagto ra’iisul wasaare Morrison. Bartiisa gaarka ah ayaa sanadkii hore lala wareegay, waxayna arrintaas sababtay hadal heyn aad u ballaaran.


Bangiyada Ustaraaliya Ayaa Wax Ku Dhaawici Doona Macaamiisha Apple Pay | Wararka IPhone\nApple waxay maanta soo bandhigtay bandhig ay u sameysay Australian Competition and Consumer Commission (ACCC), waxayna ku doodeysaa taas Codsiga saddexda bangi ee waaweyn ee Australiya si ay si wada jir ah uga wada xaajoodaan isticmaalka Apple Pay wuxuu ugu dambeyntii dhaawac ku yahay macaamiisha, maxaa yeelay waxay dhaawici doontaa hal-abuurnimada lacag-bixinta moobiilka oo waxay ka fogaan doontaa firfircoonida tartan ee isticmaalka macaamiisha.\nShirkadda Cupertino waxay ku adkeysanaysaa in mid kasta oo ka mid ah saddexda bangi ee waaweyn (Commonwealth Bank, National Australia Bank (NAB) iyo Westpac) ay si adag isaga caabiyeen ballanqaadka Apple ee ku saabsan Apple Pay labadii sano ee la soo dhaafay.\nApple ayaa ku andacooday in waxay isku dayeen, kuma guuleysan, inay la xaajoodaan bangiyada oo dhanMarka laga reebo mid ka mid bangiyada diiday inuu saxiixo heshiis qarsoodi ah oo u oggolaanaya Apple inay u dirto shuruudaha ugu horreeya macaamiisha. Apple waxay sheegaysaa in gorgortanka wadajirka ahi uu gaabin doono wadaxaajood dheeraad ah oo lala galo hay'adaha kale.\nTani waxay ka dhigan tahay in bangiyada midkoodna uusan ka baqaynin tartamayaashooda bixiya Apple Pay. Sidaa darteed, bangiyadu kama baqayaan khasaare ka yimaada macaamiisha hay'adda. Tani waxay dhaawaceysaa macaamiisha, ka hortagga firfircoonida tartanka, sida ay sheegtay Apple.\nQiyaasta ayaa sidoo kale dhaawici doonta hal-abuurnimada lacagaha mobilada, Ka saarida dhiirigelinta ciyaartoydii horey uga jiray Australia si ay ula tartamaan Apple Pay. Si kastaba ha noqotee, afhayeen u hadlay bangiyada ayaa sidaas u sheegay AppleInsider in, oo ay weheliyaan ganacsatada Australiyaanka ah iyo kuwa lacag bixinta ku shaqeeya, ka shaqeynayey lacag-bixinnada aan lala xiriirin ka hor inta aan la soo bandhigin Apple Pay.\nBangiyadu waxay yiraahdaan, si ka duwan Android ama Samsung, Apple ayaa xannibaysa helitaanka lacagaha NFC oo waxaad dooneysaa in isticmaaleyaashu aysan haysan ikhtiyaar aan ka ahayn inay isticmaalaan Apple Pay. Waxay rabaan inay la xaajoodaan Apple si ay u bixiyaan boorsooyin kale oo isku dhafan oo ku dhex jira Apple Pay. Toddobaadkii la soo dhaafay, tafaariiqleyda Australiya iyo kuwa ka shaqeeya lacag-bixinta waxay la safteen bangiyada si ay si wada jir ah uga gorgortamaan.\nWadada buuxda ee maqaalka: Wararka IPhone » Noticias » Apple Ayaa Sheegtay In Bangiyada Australia Ay Ku Waxyeelloobaan Macaamiisha Apple Pay


Allahayow Khaatumo Wanaagsan Nagu Arsaaq .. Sheeko Qofki Akhriya Ka Ooysiisa\nSheekadu waxay ku socotaa gabar magaceeda la-yirah Cassie iyo sida ay diinta Islaamka ku soo gashay oo runtii ka duwan sida ay dad badani ku soo islaamaan .. Gabadhaan oo 23 sano jir ahayed waxay ka soo qalin-jabisay iskuulka kal-kaalinta caafimaadka, shaqadi ugu horeysana waxay ka heshay meesha lagu xanaaneeyo Dadka waayeelka ah ( Home Nurse)\nGabadhaas Cassie Qofkii ugu horeeyey ee loo geeyey wuxuu ahaa odey 80 jir English ah oo qaba cudurka ‘Alzheimerka’ .. Maalintii ugu horeysay ee shaqada ay soo gashay ayaa loo dhiibey feylka Bukaanka, Haddii ay isha la raacday waxaa ku qoran in odagaan diinta islaamka galay oo uu yahay "convert" hasa-ahaate gabadha horay ayey u ogeyd in hab-dhaqameedka meeshana yaala (home nurse) arimaha qaarkiis uu ka hor imaan-doona diintiisa sidaas darteed waxay u baahatay iney fahamto wax-yaabaha uu u baahan-yahay si ay ugu khidmeeyso sida ugu wanaagsan .. sidaa darteed waxay u soo iibin jirtey hilib xalaal ah oo si gooni ah ugu kariso, isla markaana waxay ka fogeysay dhamaan wixii leh hilibka doofaarka iyo khamriga. Waxaas oo dhan waxay ku ogaatay kadib markii ay sameeysay baaritaan ku saabsan wax-yaabaha ay muslimiinta diidan-yihiin.\nOdagaan Dhibanaha ah wuxuu ahaa qof ay xaaladiisa caafimaad aad u liidato oo ay adag tahay in loo khidmeeyo, laakiin saaxibadeeyda shaqada ayaa la yaabi jiray sida ay ugu dadaaleysay qof ay xaaladiisu sidaan tahay oo hadana sita diin qariib ah. .. Gabadhase waxay u arkeysay qof diintiisa’daacad u ah oo u baahan in la ixtiraamo\nSikastaba ahaatee, isbuucyo yar hadiiba ay la joogtey waxay indhaheeda ku dhacay isagoo samaynaya dhaq-dhaqaaq amase xarakaat isu eg .. ugu horeynti waxay dhaq-dhaqaaqiisa u qaadatay qof-kale oo uu ku dayanayo laakinse waxaa u muuqatay inuu ku soo celcelinayo waqtiyo gooni ah sida subuxa, galabka iyo fiidka. Waa xarakaat gacmaha kor loo taagaayo, foorarsi, madaxa oo dhulka la dhigo iyo kuwa kale oo ay fahmi weyday waxa ay ka dhigan-yihiin. wuxuu ahaa mid akhriyo jumlada ay gabadhu fahmi weyday luqada u ku hadlaayo inkasta aanu si fiican u hadli-karin markiisa horaba\nGabdhi oo arintaan qoraal ku sharxeysay waxay tiri: Wuxuu ahaa mid iga diido inaan gacanta bidix ku quudiyo inkasta oo aan ahaa qof guran, Malaha waa arin diintiisa salka ku haysa oo aan weli fahmin sababta .. waxay tiri Goor aan isla wareersanahay ayaa qof aanu saaxibo aheyn ii sheegey inuu jiro paltal lagaga dooda arimaha diinta oo laga yaabo inay iga jaahil bixiyaan wax-yaabaha uu samaynayo iyo sida aan ula macaamilil-lahaa .. waxay tiri waxaan is iri malaha waa fikrad wanaagsan inaad Musliminta waydisid oo ficlan waxaan galay qol la yirahdo "True Message"\nGabadhi waxay tiri: Halkii ayaan dadka ku weydiyey su’aalo ku saabsan wixii aan ku arkay Bukaanka; waxaana la’iisheegey inay tahay sida loo Tukado Salaada, mase rumeysan jawaabtii laga bixiyey ilaa uu qof-kale soo galiyey Youtubeka "islamic prayer"\nGabadha oo sheekadaan laga xigtay ayaa tiri: Yaab iyo amakaak ayuu ilaahey ii keeney, qof ay ka dhuntey xusuusta oo dhan xitaa caruurtiisa "magacyadooda" oo cunitaanka iyo cabitaanka uu dhib ku yahay ayaa weli sii xasuusta Salaada iyo sida loo Tukado! Kaaga daranka, xitaa qur’aankii ayuu sii xasuusta oo ku qoran luuqad kale oo aanu u dhalan .. waxay tiri: Waxay igu noqotay waxaan qaadan waayey; waxaana ii cadaatay inuu daacad ka yahay diintiisa, taas oo iga dhalisay inaan barto diintiisa si aan ugu khidmeeyo sida ugu wanaagsan.\nIyado sheekadeeda si wadata waxay tiri: Waxaan caado ka dhigtay inaan maalinkasta soo galo Paltalga. Waxaa la’isiiyey linka meel aan ka aqrin-karo Qur’aanka turjumadiisa iyo dhagaysi intaba .. Waxaan aad ugu heley Suuratu Annaxal "Shinida" oo aan maalintii dhowr jeer dhageysan jirey, waxaana go’aansaday inaan Qur’aanka wax ka gaarsiiyo Odayga- bukaanka. Qur’aanka ayaan ku soo duubey iPodgayga kadibna u geeyey si uu u dhagaysto.\nCajiib, Qur’anka marka uu dhagaysto, marna wuu ooya marna wuu dhoola cadeeya! Anigoo yaaban sida ay wax ka yihiin ayaan fiiriyey tarjumada aayadaha markaas ayaan fahmay sababta. Wuxuu ahaa mid ooya marka uu maqlo aayadaha cadaabka ka sheekeynaya, wuxuuna farxa marka laga sheekeynayo janada! .. Waxaan isku dayey inaan ku dhaqmo wixii aan ka bartay paltalga hase-yeeshe waxaan is arkay anigoo naftayda iswaydinayo su’aalo aan weligey jaanis u helin inaan isweydiyo sida aabahay iyo meesha uu ku danbeeyey; hooyadey waxay dhimatay anigoo 3 jir ah oo Aniga iyo walaalkey waxaa na soo koriyey awoowgeen iyo ayeydeen oo iminka sii mootan 4sano. waxaana hada ifka ku nool aniga iyo walaalkey oo kali ah. Waxaas oo dhibaato oo isoo gaartey waxaan hadana u haystaa inaan faraxsanahay!\nJoogitaanka aan la joogey Bukaankan ayaan dareemey inay wax iga maqan-yihiin.Waxaan qalad u fahmay waxa uu yahay xasiloonida iyo daganaanta ‘peace and tranquillity’.\nWaxay tiri: Gabar aan ka bartay Paltalk ayaa isiisey magacyada masaajidyada ku yeela meesha aan daganahay; waxaana booqdey mid kamid ah. Waxaan daawadey sida Salaada loo Tukado, indhahaygana waxaa ku soo istaagi jirey ilmo! Masjidka ayaa naftayda la jeclaysiiyey .. imaamki masjidka iyo xaaskiisa ayaa aad ii soo dhaweeyey oo isiiyey cajalado iyo buugaag aan ka faa’idaysto, ayagoo weliba iiga jawaabi jirey wixii su’aalo ah oo aan qabo .. Dadkii aan ka bartay Paltalkga ayey tiri: su’aal kasta oo aan weydiyo si sahlan oo cajiib ah ayey iigu jawaabaan oo ay qasab igu noqotay inaan aqbalo.\nHorey wax diin ah oo aan aamisanaa ma jirin laakinse had iyo jeer waxaan rumaysnaa inuu jiro ILaah walow aanan garaneyn sidii aan u caabudilahaa!\nSu’aal aan jawaab u waayey?\nGalab galbaha kamid ah ayaan soo galay Paltalk, qolkii "the True religion. Midkood ayaa microphoneka qabsadey isagoo iweydinaya inaan wax su’aal ah qabo. “Maya” ayaan ugu jawaabay. Waxaa kale oo uu i-weydiyey inaan ku qancay jawaabihii laga bixiyey su’aalihii aan dadka waydiyey. Waxaan u sheegey inaan ku qancay!\n“Maxaay tahay waxa kaa hortaagan inaad islaamka soo gashid?” Ayuu iweydiyey! Waxaan ku jawaabo ayaan garanwaayey .. Waxaan dib ugu laabtay shaqadeydi iyo Odaygii Bukaanka ahaa. Indhihiisa ayaan eegey anigoo quudinaaya, waxaan yaqiinsadey in la’ii soo direy oo ay meeshan arin ka socoto.\nRuntii, jawaabta uu ninka iweydiyey waxa iga hortaagan waa cabsi… ma’ahan cabsi inay wax igu dhacayaan ee waxaan ka baqaya runta ! .. Galabtaas ayaan go’aansadey inaan ku dhawaaqo Shahaadada. Imaamka masjidka ayaa ii qabtay shahaadada kadib markii uu ii sharaxay waxa la’iga baahanyahay .. Ma sharxi karo ayey tiri sida uu dareenkeyga ahaa markii aan ku dhawaaqay kalmadaas.Waxay ila aheyd sida iyado qof hurdada iga soo kiciyey oo indhaha si aan caadi aheyn wax ku eegayo.\nQofkii u horeeyey ee aan u sheegey wuxuu ahaa walaalkey ( odaygi bukaanka) markaan u soogalay anigoon afka kala qaadin ayuu isku daray dhoola cadeyn iyo ilmo; kadibna hortiisa ayaan kula dhacay farxad iyo oohin .. wuxuu igu leeyahay fadli aan la soo koobi karin, Allahana ka abaalm mariyo’\nQolkii Paltalk ayaan ku soo noqday anigoo ku celcelinaya Shahaadada si ay iila wadaagaan.Waxay aheyd maalin farxad badan oo noolasha isbadashay! .. Inkasta oo aan midkoodna arag,waxaan dareemey inay iiga dhow yihiin walaalkey. Dhamaantood waxay igu leeyihiin abaal aan la soo koobi Karin!\nUgu danbayntii walaalkey hooyo ayaan telephone u direy anigoo u sharxay diinta aan galay. Inkasta oo aanu ku farxin hadana wuxuu ii balan-qaaday inuu igarab istaagayo.\n# Gabo-gabo iyo geeridii odayga!\nWaxay tiri: Isbuuc kadib markii aan diinta islaamka soo galay waxaa dhintey odaygii, isagoo jiifa oo aan dul taaganahay ayay nafta ka baxday (Innaa Lillaah wa innaa Ilayhi Raajicuun)\nWuxuu u dhintey si dhib-yar oo ay ku jirta Raxmad! Anigana waxaan ahaa qofkale ee la joogey goorta uu ifka ka tagay! .. Wuxuu ii ahaa sida aabahaygii aan waligay arag, wuxuu ahaa wadadii aan islaamka ka soo galay! laga soo bilaabo maalintii aan Shahaadada ku dhawaaqay ilaa maanta iyo inta aan noolahay waan u ducaynaya inuu Allah ka abaalmariyo camalkasta oo aan sameeyo.\n* Gabadhi walaasheen Cassie oo ifka ka tagtay sheekadan sida quruxda badan afka ingriiska ku qortay waxay dhimatay October 2010 kadib markii ay islaamka ugu yeertey walaalkeed oo uu soo islaamay.(innaa Lillaahi wa innaa Ilayhi raajicuun)


MADOOBE oo ka digay arrin la sheegay in DF ay ka waddo BAYDHABO - Caasimada Online\nHome Warar MADOOBE oo ka digay arrin la sheegay in DF ay ka waddo...\nMADOOBE oo ka digay arrin la sheegay in DF ay ka waddo BAYDHABO\nMuqdisho (Caasimada Online) – Xildhibaan Aadan Maxamed Nuur “Aadan Madoobe” ayaa ka hadlay xaaladda siyaasadeed ee ka jirta deegaanada Koofur Galbeed, gaar ahaan magaalada Baydhabo oo dhawaan doorasho ay ka dhaceyso.\nXildhibaan Aadan Madoobe , ayaa sheegay in dowladda Soomaaliya ay faragelin toos ah ku leedahay doorashada Koofur Galbeed, waxaana uu ka digay in haddii faragelinta sii socoto aysan halkaasi ka dhici doonin wax lagu wada qanacsan yahay.\nSidoo kale wuxuu sheegay in Shacabka Koofur Galbeed ay yihiin kuwo dulqaadan badan oo aan dooneyn in wax lagu qasbay ay hogaamiyaan, taasina ay caqabad noqon doonto haddii ay dhacdo.\nIsaga iyo xildhibaano kale ayaa magaalada Baydhabo ku sugnaa muddooyinkii ugu dambeeyay, waxaana marar badan ay dhaliileen hanaanka dowladda Soomaaliya ay wax u wado.\nXildhibaanka ayaa sidoo kale ka digay in musharixiin gaar ah laga hor istaago inay tartamaan, waana cadaadiska ugu weyn ee saarnaa guddiga doorashada maamulka Koofur Galbeed.\n“Waxaan dareemeynaa jajuub, Soomaaliya Jajuub kama soconayo, dastuur ayaa jira oo lagu heshiiyay, dhibaato in halkaan laga abuurana ma dooneyno, Shacabka waxay rabaan ayaa halkaan ka soconayo, kama socon doonaan waxa dowladda rabto”ayuu yiri Aadan Madoobe.\nMagaalada Baydhabo ee gobolka Baay, waxaa ka socdo ololihii ugu dambeeyay ee doorashada Koofur Galbeed oo lagu balansan yahay 5 Bisha soo socoto ee December.


RAAXADA GUURKA, DHUNKASHADA, GALMADA\nDad badan baa aaminsan in sida ay ragga iyo dumarkoodu isugu galmoodaan oo laga sheekeeyaa tahay wax ceeb ah oo ay habboon tahay in laga aamuso, waxaana weeye “waa siday ku andacoonayaane” wax Eebbe dadka ku abuuray oo qofku iyadoon looga sheekeyn uu keligii baranayo, fahamka caynkaas ahise waa mid runta ka fog. Waxaa jira xaqaa'iq ka dahsoon xitaa kuwa isqabay tobanaanka sanadood oo intay isguursadaan, carruur isu dhala, dabeetana muddo dheer dabeeto kala dhinta iyagoon weli dhadhamin macaantii dhabta ahayd ee galmada.\nInay jiraan dhibaatooyin u baahan in la xalliyo ha yeeshee daawadoodii la garan la'yahay, waxaad ka garan kartaa sida dhaqsaha leh ee uu u baaba'o jacaylkii ay isu qabeen labada ruux intii aanay aqalgelin, iyada oo durbaba kolka toddobaadka laga baxo aad arkaysid inuu billowdo kala-did iyo khilaaf laga yaabo inuu keeno furriin degdeg ah. Waxyaabaha khilaafka keena waxa ugu horreeya aqoon darrida ku saabsan isu diyaarinta galmada, qaababka galmada iyo gunaanadkeeda intaba, waxaanay ugu sii daran tahay kolka ay aqoon darridaasi ka timaado dhinaca ninka.\nKadib markii dadkii Muhaajiriinta (Quraysh) ahaa Madiina tageen, ayuu nin kamid ahi guursaday naag reer Ansaar ah, waxana uu damcay inuu ku billaabo qaababkii galmo ee ay Qurayshi caanka ku ahayd, waase ay ka diidday, waxanay ku tiri: “Dhinac dhinac baa naloogu tegi jiraye ama saa iigu tag ama iga tag”. Dhibaatadii qoyskaa dadoo dhami wuu ogaaday, Rasuulkana (Sallallaahu calayhi wasallam) way gaadhay. Markaas buu Allaha cisada iyo heybadda lihi soo dejiyey Aayadda: "Haweenkiinnu beer bay idiin yihiin, ee ugu taga beertiinna saad doontaan". Macnaha Aayaddu waa haweenkiinna ugu galmooda siijeed, soojeed, jiif ama joog qaabkaad doontaan, waase inaad uga galmootaan xubinta taranka oo qura oo aydnaan marnaba ku fekerin in aad dabada uga tagtaan. Eebbe waxa uu aayadda Qur’aanka ku leeyahay:\nHaddaba barashada qaababka kala duwan ee galmadu waxa ay leedahay faa'iidooyin dhowr ah oo ay kamid yihiin:\n- Kordhinta raaxada iyo macaanta jinsiyeed. Awoodda dareenka macaansi waxa uu ku xiran yahay sida ay isu haystaan labada isu galmoonaya iyo dhaqdhaqaaqooda xilliga ay galmadu dhacayso, taasi oo iyana ku xiran hadba aqoonta ay u leeyihiin arrintaasi. Waxa jirtay in aqoon yahan hore uu yiri: (Macaanta galmadu ma waarto haddii loo joogteeyo hal qaab, oo aan lagu beddelin qaabab kale).\n- Ka hortagga dhibaatooyinka iyo dhaawacyada caafimaad darrida keena. Dhibaatooyinkaasi oo si gaar ah khatar ugu ah haweeneyda uurka leh iyo ilmaha caloosheeda ku jira labadaba. Dhibaatooyinka caynkaasi ah waxa looga hortegi karaa in la isugu galmoodo qaabka ku habboon marxalad kasta.\n- Xakamaynta uurka. Waxa la hubiyey in qaab kasta oo kordhiya macaanta xilliga galmadu uu sidoo kale kordhiyo suuragalnimada uur-qaadista. Qaabka fududeeya in biyaha lagu tuuro gudaha hoose ee cambarku, waxa uu fududeeyaa inay xawadu u gudubto ilma-galeenka. Ha yeeshee fursadda uur-qaadistu waxay yaraataa kolka la isticmaalo qaab keena inay xawadu dibadda u soo baxdo.\nUrta:- Isku nabnaanta bushimaha ninka iyo kuwa naagtiisu waxay keentaa inay kulanto neeftoodu, mid walibana waxa uu markaasi uriyaa urta iyo neefta kan kale, arrintaasi oo door weyn ka cayaarta kicinta iyo baraarujinta dareemayaalka jinsiyeed. Udgoonka soo jiidashada lihi waxa uu xoojiyaa rabitaanka jinsiyeed, halka urta laga didaa ka keento qabow iyo rabitaan la'aan Dhadhanka:- Dhuuqmada uu labada qof midkood dhuuuqayo bushinta kan kale, waxay kordhisaa istiin qaadashada labada ruux. Kolka ay haddaba isdhuuqayaan dhuuqmo aan hagari ku jirin, waxay kaga dhigan tahay iyaga oo ka tallaabsaday marxalad difaac tii ugu dambeysay, billaabayna kulan jireedkii dhabta ahaa.\nQaabkan waxa lagu fududeeyaa bekra jebinta dumarka aan la tolin, ha yeeshee ma garanayo inuu dumarka la tolayna u leeyahay faa'iido taa la’eg iyo in kale. Waxa si fudud oo dherer ah ugu dillaacaya xuubka bekrada, waana uu ka xanuun yar yahay qaababka kale. Waxa intaa dheer iyada oo xaaska aan bekrada ahayni ay aad ugu raaxaysato qaabkaan.\nQaabka 6aad aad buu ugu wanaagsan yahay kolka uu ninku daallan yahay, waase qaab uga baahan haweeneyda khibrad dheer oo ah siday muruqyada cambarkeeda u xukumi lahayd oo isugu dhellitiri lahayd, ugana dhigi lahayd kuwo geedka ninka lisa. Qaabkaani in kasta oo aanu suuragal ka dhigeynin, in la isa salaaxo oo la isdhuuqo, haddana waxa uu ninka gaar ahaan u leeyahay faa'iido weyn oo aanay qaababka kale u lahayn, taasi oo ah isaga oo daawanaya xaaskiisa uu jecel yahay oo gebi ahaanteed dul saaran. Waxa kale oo uu labada qofba u oggolaadaa inuu mid waliba fiirsado sida uu kan kale u gurxamayo u riimayo isuna bedbeddalayo.\nadmin@alimuse.com Qore:"Sabriye Macallin Muuse"


Guurtida iyo Wakiilada oo wakhtiga loo kordhiyay - BBC News Somali\nGuurtida iyo Wakiilada oo wakhtiga loo kordhiyay\n7 Sebtembar 2010\nImage caption Golaha Guurtida Somaliland waxa uu wakhtiga u kordhiyay Wakiilada iyo Guurtida\nGolaha guurtida ee Somaliland ayaa maanta cod aqlabiyad ah muddo kordhin ugu sameeyay golaha wakiilada iyo golaha guurtida oo xilligoodii hore dhaamaad yahay.\nFadhiga maanta ee golaha guurtida waxaa fadhiyay 68 mudane 82ka mudane ee uu ka koobanyahay golaha guurtida somaliland.\nCod qaadis gacan taag ahayd ayaa 65 mudane waxay isku raaceen in golaha wakiilada ee\nSomaliland loo kordhiyo laba sano iyo siddeed bilood oo ka bilaabaneysa mudada dhammaadka xilkooda oo ku eg 29ka Oktoober 2010, sida uu sheegay gudoomiye ku xigeenka kowaad ee golaha guurtdu ahna ku simaha gudoomiyaha Sh. Axmed Sh. Nuux Furre .\nWaxaa kaloo isla codqaadistaasi aqlabiyadda ah golaha guurtidu ku go'aamiyay in golaha guurtidana loo kordhiyo saddex sano iyo siddeed bilood oo ka bilaabaneysa mudada dhammaadka xil kordhintoodii hore oo iyana ku eg sida ku simuhu caddeeyay dabayaaqada bisha oktoober ee 2010 .\nGolaha guurtida Somaliland waxay kaloo codeyntaasi ku go'aamiyeen in doorashada golayaasha deegaanada ee magaalooyinka oo hore waqtigoodii u dhammaaday in doorashadoodu ku qabsoonto hal sano iyo lix bilood gudahooda laga bilaabo maanta 7da September 2010 ee codqaadistu dhacday .\nCodqaadistan muddo kordhinta golayaasha dawladda somaliland laba mudane oo keli ah ayaa diiday 68ka mudane ee fadhiyay fadhiga golaha guurtida ee maanta .\nMadaxweynaha Somaliland ayaa shalay qoraal uu usoo qoray golaha guurtida ugu soo jeediyay inay muddo kordhin u sameeyaan golayaasha wakiilada iyo guurtida maadaama aan doorasho qabsoomeyn waqtigoodiina dhammaad ku dhowyahay.\nXisbiga Mucaaridka ah ee UCID ayaa ku tilmaamay muddo kordhintan tallaabo ka hor imaneysa dimuqraadiyadda oo golayaasha iyo xukuumaddu muddo dheer kordhiyeen.\nGudoomiyaha Xisbiga UCID feysal Cali waraabe ayaa wuxuu kaloo sheegay inaanay Maslaxadda Somaliland ku jirin waqtigan dheer ee golayaashu isu kordhiyeen ayuu yiri.\nKu simaha gudoomiyaha Xisbiga Mucaaridka ah ee UDUB Axmed Yuusuf yaasiin ayaa isaguna sheegay in saddexda xisbi ee UDUB , Kulmiye Iyo UCID iyo guddiga doorashooyinka laga sugaayay talooyin 15ka bishan September oo la xiriira muddo kordhinta golayaasha , hase yeeshee ayuu yidhi muddo kordhintan maanta la sameeyay Ay tahay mid aan macquul ahayn oo lagaga hordhacay wada tashigii socday.\nAxmed Yuusuf Yaasiin wuxuu ku eedeeyay Madaxweyne Axmed Siilaanyo inuuGawracay - waa siduu hadalka u dhagyee- taladii ay ahayd in dib la isugu soo noqdo.


Caawinta Ganacsiga yaryar ayaa ka cararaya wajiga Dhibcaha\nGolaha Waddada Lake Street waxay u adeegtaa, u adeegtaa, waxayna u doodaan beesha Ganacsiga Lake Street ee Minneapolis si loo hubiyo in ay ku noolaadaan barwaaqada iyo barwada ganacsiga. Maalin kasta, Golaha Waddada Lake Street wuxuu ka shaqeeyaa qorista ganacsiga, amniga iyo amniga, shaacinta / suuqgaynta / marketing, munaasabadaha bulshada, isgaadhsiinta internetka iyo albaabka ilaa albaabbada, keydinta tamarta ganacsiga iyo keydinta tamarta, u doodista ganacsiga yaryar, iyo maareynta caasimada Lake Street iyo kheyraadka dabiiciga ah. Barnaamijyadooda badan waxay kor u qaadaan ganacsiga bulshada ee hadda jira iyada oo kor u qaadaysa wacyiga ka dhex jira dukaamada iyo maalgashadayaasha cusub. Golaha Waddada Lake Street wuxuu helayaa taageero guud oo ka socota barnaamijka McKnight ee barnaamijka Gobolka & Bulshooyinka sababtoo ah doorka ururka ee dhiirigelinta xaafadaha dhaqaale ee firfircoon.\nGolaha Waddada Lake Street ayaa hagayay East Lake Street East Street Street iyada oo loo marayo qaar ka mid ah sanadihii ugu adkaa badnaa iyo waqti cusub oo ganacsi ah. Saddex sano oo dhismo waddo ah, oo ay ku xigto hoos u dhac, waxay keentay in ku dhawaad 25% qiimaha ganacsiga bannaan ee ku yaal qaybta Longfellow ee East Lake Street. Ka dib markii ay bixiso gargaarka yareynta ganacsiga inta lagu jiro dhismaha waddooyinka, oo soo jiidatay habka loogu talagalay habab badan oo feker ah ee lagu xakameynayo Waddada Dhexe ee Dhexe, dhawr sano ka dib, Golaha Deegaanka Lake Street ayaa u jeeday dib u dhiska. Golaha Waddada Lake Street ayaa kor u qaadey barnaamijka barnaamijka sii-haynta ganacsiga, oo kaashanayey Golaha Bulshada Longfellow iyo Redesign Inc. si ay u tabiyaan maal-gashadayaasha si loo beegsado guryaha, waxayna bilaabeen dadaallo suuq-gareeyn ah si ay macaamiisha u keenaan waddada.\nIn ka badan 22 ganacsi oo cusub ayaa laga furay aagga tan iyo 2012-kii. Dhawaan dhow, Golaha Deegaanka Lake Street wuxuu taageeray furitaanka Peppers iyo Fries, oo ay bilaabeen aabaha iyo gabadha Steve iyo Marie Frias. Ganacsiga makhaayadda ayaa ku jira dhiigooda - awoowe Steve wuxuu furay makhaayaddii ugu horeysay ee Mexico ee Minnesota. Steve iyo Marie waxay dib u cusbooneysiiyeen saldhiga shidaalka ee bannaan oo xayeysi u ah xaafadda muddo dhawr sano ah. Golaha Waddada Lake Street waxay gacan ka geysteen caawimaad farsamo, taageerida suuq-geynta, iyo xiriirinta ilo dhaqaale. Mashruucan waxaa ka mid ahaa maalgelin ka timid BankCherokee, Metropolitan Consortium of Developers Community, Xarunta Horumarinta Deriska, iyo Magaalada Minneapolis Barnaamijka Dib-u-hagaajinta Dhismaha Weyn. Makhaayadda ayaa shaqaaleysiin doonta 32 qof. Taasna waa hal tusaale oo ka mid ah sheekooyinka aad ka heli kartid xaafaddan xiisaha leh.


Geedka Loo Aqoonsaday Kan Ugu Dheer Aduunka iyo Dalkuu Kuyaal (Video+Sawirro) – Radio Daljir\nGeedka Loo Aqoonsaday Kan Ugu Dheer Aduunka iyo Dalkuu Kuyaal (Video+Sawirro)\nAgoosto 24, 2017 7:53 b 6\nTan iyo sanadkii 2006, geedka ogaal ahaan ugu dheer adduunka waa California redwood laguna naanayso Stratosphere Giant’, Balse cilmi-baaris iyo daba-gal dheer kaddib, Hyperion ayaa la ogaaday inuu 10ft ka dheer yahay Giant.\nTaas waa natiijada usoo baxday koox uu hoggaamiyay Steve Sillett oo marar kusoo laabtay geedkan si uu u hubsado dherernimadiisa. Dadaal dheer kadib, waxay rasmi ugu dhawaaqeen inuu yahay kan ugu dheer geedweynaha adduunka.\nXasan Sheekh Maxamuud oo Shir Kaga Qaybgeli Doona Koonfur Africa (Sawirro)\nWasiirka Arrimaha Gudaha Puntland oo Mas’uul Cusub Magacaabay\nMukaram 3 years ago\nGeed ka aduun ka ugu sheer\nGeedka aduunka ugu dheer intuu kuyaalaa ?\nIntuu ku yaal geedka aduunka ugu dheer\nKa jawab su asha\nclrashid yasin 5 years ago\nWxn kadhiban lahaa dumarku inaysan gurigooda kasoobixin\nU Jawaab Mukaram Buri halceliska


XOG:- Golaha shacabka 11 Kulan Shan kun Dollar Iyo Saddex bil oo fasax ah.! – Mareeg.com somalia, World News and Opinion.\nXOG:- Golaha shacabka 11 Kulan Shan kun Dollar Iyo Saddex bil oo fasax ah.!\nAhmed weheliye Gaashaan 21 July 2018\nMuqdisho ( Mareeg News ) Waxaa soo baxaya warbixinno hor leh oo muujinaya in Xukuumaddu u qeybisay xildhibaannada Golaha Shacabka ee ku jira fasaxa saddexda bil ah iyo Aqalka Sare lacag dheeraad ka ah gunnooyinka iyo mushaarka sharciga ah. Lacagta oo lagu sheegay inay dhan tahay $1,645,000 [hal miyal lix boqol iyo afartan iyo shan kun oo doolar] ayaa xildhibaannada loo qyebiyay horraanta bisha Soon. Xildhibaannada Golaha Shacabka ayaa xilligaas galay fasax aan dastuuri ahayn.\nKu dhawaad 10 xildhibaan oo la hadlay laanta Af-Soomaaliga ee idaacadda VOA-da ayaa sheegay in xildhibaan walba la siiyay lacag dhan “$5000 oo doolar” oo lagu macneeyay inay tahay in loogu tala galay in xildhibaannadu iskaga bixiyaan arrimaha la xariira soonka. Barnaamijka Galka Baarista ee VOA-da wuxuu baahiyay in lacagtaas ay dheeraad ka tahay gunnooyinka iyo mushaarka sharciga ah ee xildhibaannada labada gole.\nInkastoo xildhibaanno tiro yar ay sheegeen in aysan qaadan lacagta, haddana waxaa la rumeysan yahay in aqlabiyadda labada gole ay lagacta guddoomeen.\nLacagta waxaa bixiyay sida xildhibaannadu sheegeen xukuumadda dowladda federaalka. Waxaana qeybiyay xildhibaanno lagu soo xulay nidaamka awood qeybsiga ee 4.5 sida VOA-da ay u sheegeen Xiildhibaanno la hadlay.\nXildhibaannada qaar waxay sheegeen in ay iska diideen lacagta loo keenay oo gaareysay shan kun oo doolar. Waxaa ka mid ah Cadullaahi Maxamed Nuur oo sheegay in xoolaha shacabka loo qeybinayay xildhibaannada isla markaana uu isagu iska diiday.\nXildhibaanka oo la hadlay VOA-da waxa uu sheegay in xilliga la qeybinayay lacagtaas ay oo dalka ka jirtay musbooyin dabiici ah sida fatahaadihii Sh.dhexe iyo Hiiraan.\nXukuumadda ayuuna ku dhaliilay in canshuurtii shacabka ay u adeegsatay in lagu cuuryaayimo Baarlaamaankii la xisaabtami lahaa.\nXildhibaan Maxamed Cumar Dalxa oo ka mid ah xildhibaannada lacagta qaatay ayaa ku micneeyay in loogu tala galay in bisha soon ay mudanayaashu ku qabsadaan arrimahooda gaarka ah.\nDalxa markii uu u warramayay VOA-da waxa uu difaacay qaadashada lacagtaas balse ma jirin hab dastuuri ah oo uu sheegay in ay lacagtaas ku qaateen.\nLacagahaas mudanayaasha la siiyay ma cadda halka ay ka yimaadeen oo xukuumadda ay kasoo gaareen, ma canshuurtii shacabkaa, ma dhaqaale si gaar ah bannaanka ugua yimid, mise qof baa jeebkiisa ka baxshay.\nHay’adaha amniga sida ciidamada qalabka sida dhammaantood waxa ay ka cabanayaan dhaqaale xumo iyo mushaar la’aan. Sidaas si la mid ah waxaa iyaguna cabasho qaba guddiyada madaxa bannaan sida kan dib u eegista dastuurka.\nIn xildhibaannadu qaataan lacag aysan xaqa u laheyn waliba ay ka timid hay’adda fulinta oo ah hay’addii la rabay in baarlamaanku oo korjoogteeyo lana xisaabtamo ayay xildhibaannada qaar ku tilmaameen “arrin aan marna ku wanaagsaneyn nidaamka dowladnimada.”\nSoomaaliya oo noqotay dalka ugu musuq maasuqa badan dunida iyo in mudanayaashii shacabka matalayay ay qaataan lacag aan dastuuri aheyn isla markaana dalku ka baahanyahay waxa ay horseedi kartaa tallaabooyin aan la mahdin oo dhaawac ku ahaan doona dowladnimada Soomaaliya.\nDoon Ay La Socdeen 160 Qof Oo Ku Degtay Xeebaha Gobalka Shabwa\nIslamist group seizes key town in Somalia’s Puntland


United oo kusoo biirtay saxiixa xiddiga Leicester City Riyad Mahrez » Laacib.so | Horyaalka Ciyaaraha Dalka iyo Caalamka\nHome/ England/United oo kusoo biirtay saxiixa xiddiga Leicester City Riyad Mahrez\nEng Axmed December 22, 2015\nRiyad Mahrez oo xili cayaareedkan kusoo baxay laacib hormuud u ah naadiga Leicester City una suura galiyay inay kooxdan hogaamineyso horyaalka England ayaa la sheegay in kooxaha Man United iyo Tottenham xidigan saxiixiisa ku loolamayaan.\nWarbixin cusub oo ay qortay Daily Mail ayaa lagu sheegay in kooxda Leicester City ay walaac xoogan ka qabto qorshaha ay wadaan Man diyaarna uma noqon doonto Leicester inay lumiso laacibkan laga daba dhacay.\nRiyad Mahrez ayaa xili cayaareedkan naadiga Leicester u dhaliyay 14-gool wuxuuna ka mid yahay xidigaha xili cayaareedkan EPL ugu wanaagsan laacibkan u dhashay dalka Algeria.\nRiyad Mahrez waxaa lagu qiimeeyaa 20-milyan oo pound waana qiimo lacageed oo ay kooxda Man United bixin karto sidoo kalena xidigan wuxuu United ka caawin karaa dhibaatada ka heesato dhanka dhalinta goolasha.\nDhinaca kale daafaca dhalinta yar Ben Chilwell ee naadiga Leicester City haatan amaahda kaga maqan waxaa isku heestaan naadiyada Liverpool iyo Chelsea.\nBen Chilwell oo 19-jir ah ayaa qaab amaah kula joogo kooxda Huddersfield Town ee heerka labaad wuxuuna sameenayaa hormar aan caadi ahayn waana sababta keentay in Liverpool iyo Chelsea xidigan isku qabsadaan saxiixiisa.\nArsenal oo kahartay tartankii loogu jirey xiddiga Celta Vigo, waa kee + sababta?


SAMOTALIS: Baro Maggacyadda Maafiyadda Hargeysa: By Khaliif Raage\nBaro Maggacyadda Maafiyadda Hargeysa: By Khaliif Raage\nSeddex sanno ee uggu dambeeyey xaafaddaha iyo degmooyinka waxa ka sii darayay ammaanka Magaallada Hargeysa. Heerka nabadgalyadda Caasimaddu waxa dayacay ciidamadda ammaanka guud loo xilsaaray kaddib markay ka adkaan waayeen wiilal shufto ah oo maggacyo jaan la baxay. Shanta Degmo ee Hargeysa ka kooban tahay sidda Axmed Dhaggax, Gacan Libaax, 26 June, Maxamuud Haybe, iyo Koodbuur waxa ka hawlgalla wiillal ku mammay Hantidda Ummadda kuwaas oo iyaga oo isku faanaya isugu yeedha magacyaddo sanku-neefluhu markuu maqlo amma arko wixii aggab iyo lacag ah ee uu sito horay ka dhiibaya si uu naftiisa u badbaadiyo. Maggacyadaas waxa ka mid ah Duufaan, Muqumadda, Dembiilayaasha, Mannaxayaasha, Aldubaab, Jayniiska, Jin iyo Jaan, iyo qaar kalloo badan.\nSomaliland waxa laggu wadda jooga waa nabbad iyo maxaad sheegtay. Bes, nabadsiibdarose nabadii waxa shaasheeyay wiilashan magacyada jinka iyo jaanka la baxay, kaddib markii Ciiddamada Booliiska Somaliland kaalintii kagga aaddanaa dayaceen. Da’da wiilashan maafiyada ah kama weyna 14-21 jir, waxayna habeennadii hawlgallo shacabka ku baadhanayaan ka waddaan luuq-luuqyada iyo meelaha mugdiga ah ee xaafadaha iyo degmooyinka Hargeysa ka tirsan. Dhalinyaraddan maggacyada argagaxa leh la baxday awal habbeenkii ayay shacabka u geystaan dhac-boob-kufsi balse xaalku siddii hore hadda maaha oo dharaar cad bay hawlgaladdoodaasi u xuubsiibteen. Ciiddamada amniga Somaliland wax-ka-qabadka shuftan hantida dadka dhacaya way ka gaabiyeen innay sharci addag kagga qabtaan. iska dhaaf innay gacan bir ah waxa kagga qabtaanne, shuftadda laggu soo xidho saldhigyada booliiska Hargeysa damaanad iyo waxaan la garanayn ayaa laggu sii daayaa.\nShuftadda camirtay xaafadaha iyo degmooyinka Hargeysa waxay ku hubaysan yihiin aalladdo sanku-neefluhu marka uu dhaayaha indhaha saaro tin illaa cidhib cabsi ku abbuuraya, maxaa yeellay hubka ay ku jeeriqaaran yihiin inta muuqata waxa ka mid ah Mindiyo, Faashash, Baangaddo, IWM. Aalladdahan sumaysan waxay isugu jiraan qaar afaysan iyo kuwo aan aafaysanayn oo iskacaraab ahaan dhaxalku ka daadannayo.\nMaafiyaddan hantida ummadda ku mamtay shacabka ay baadhaan waxay isugu jirraan dadka socotada iyo martidda ah kuwaas oo xaafaddaha iyo degmooyinka Hargeysa isaga goosha. Wakhtiyada ay shacabka Somaliland dhaca u geystaana waa xiliyadda shacabku shaqooyinkoodii maalmeed ka soo caraabayaan, guryahoodiina ku soo laabanayaan. Amnidarada Hargeysa waxa ka dhashay innay dadku hub dawladda Somaliland ka sharci-garaysan qaataan, naf iyo maalba isku difaacaan kaddib markii doorkii ciidamada Booliisku mugdi galay.\nShuftadda maggacyada jaan la baxday, waxay dadka socota iyo martida dhici jirreen xiliyada habeenkii gaar ahaan meellaha mugdiga balse sannadkan 2013 hawlgaladoodii habeenimo waxay u beddelleen dharaar cad, iyaddoo hantida shuftadani shacabka Somaliland ay xoog ugga dhacaan ay kala yihiin: Moobillada oo ay uggu jecel yihiin, labtoobyada (Kombuyuutarada Gacanta), dahabka iyo lacagta; halka qaarkoodna koox ahaan u samaysan yihiin duullaan ay ku qaaddaan guryaha qoysasku deggen yihiin iyaggoo cagta mariyaa dad iyo duunyo wixii ku nool. Xattaa aggabka gurigga yaalla way burburiyaan.\nWiishan maafiyadda ahi aggabkaas ay soo dhacaan waxay qiimo jaban kagga iibiyaan nimman shuraako hoose ku yihiin baadhashada dadka kuwaas oo iyanna qiimo aan kii hore dhaamin dad gaar ah dib ugga sii gadda. mallaha goobo cayiman oo gannacsiga tuugnimada ah ku iibiyaan balse waxay leeyihiin suuq maddow oo hadba meel u guur-guura.\nMaafiyaddani wakhtiyada ay dadka dhacaan haddii ay gacanta uggu dhiggaan, wixii ay rabeena kaa waayaan, way addag tahay sidaad ugga badbaado maxaa yeelay way ku garaacayaan illaa ay ku dilaan, iyaggoo ku odhannaya “maxaad moobil u qaadan wayday”.\nLabels: CRIME, Opinio, Somaliland


Wednesday 29th January 2020 07:51:40 in Wararkii Maanta by Madaxa Wararka\nWuxu soo jeediyey in Falastiiniyiintu yeeshaan dawlad madax bannaan iyo in loo aqoonsado goobaha [Yuhuudda lagu] deegaameeyey ee Daanta Galbeed in ay yihiin qaybo ka mid ah dhulka Israel Isaga oo barbar taagan ra'isal wasaaraha Israel,Benjamin Netanyahu, oo Aqalka Cad uu ku qaabilay, ayaa Trump wuxu sheegay in qorshihiisu "noqon karo fursaddii ugu dambaysay" ee Falastiiniyiintu helaan.\nMadaxweynaha maamulka Falastiiniyiinta, Maxmuud Cabbaas, ayaa ganafka ku dhuftay qorshaas oo ku tilmaanay "shirqool" "Trump iyo Netanyahu waxa u sheegayaa in Quddus aanay iib ahayn, xuquuqdadayadoo dhami iib maaha gorgortanna kama galayno. Qorshahaaga iyo shirqoolkaaguna meel mari maayo" ayuu yidhi isaga oo khudbad ka telefishanka laga sii daayey ka jeedinaya magaalada Ramallah ee Daanta Galbeed.\nKhariidaddu waxay "laban laab iyo dheeraad ka dhigaysaa dhulka Falastiiniyiinta oo caasimadiisu tahay bariga Quddus" halkaas oo Trump sheegay in Maraykanku safaarad ka furan doono. Ururka Xoraynta Falastiin ee magaciisa loo soo gaabiyo PLO ayaa sheegay in qorshaha Trump Falastiiniyiinta siinayo wax 15% in yar uun ka badan waxa uu ku sheegay "Falastiin ta taariikhiga ah".\nQuddus "waxay ahaan doontaa caasimadda aan la qaybsamin ee Israel". Israel iyo Falastiiniyiinta labaduba waxay haystaan dood lagu qanci karo oo ay ku sheeganayaan magaalada barakaysan. Falastiiniyiintu waxay ku adkaysanayaan in bariga Quddus oo Israel ku qabsatay dagaalkii Bariga Dhexe ee 1967 ay noqoto caasimadda dawladooda mustaqbalka.\nWuxu fursad u yahay Falastiiniyiinta si "ay u helaan dawlad madax bannaan oo ay leeyihiin"- hase yeeshee faahfaahin badan ma bixinayo.\n"Falastiiniyiinta iyo Israeli-yiinta toona laga kicin maayo goobaha ay deganyihiin" - taas oo sheegaysa in goobaha Yuhuudda lagu deegaameeyey ee Daanta Galbeed ee Israel haysataa sidooda ahaan doonaan.\nDhulka khariidadda Trump u qoondaysay Falastiiniyiintu "wuxuu muddo afar sannadood ah ahaan doonaa dhul bannaan oo aan waxba laga dhisi karin". Mudadaas Falastiiniyiintu waxay darsi doonaan qorshan oo waxa wada xaajood la geli doonaan Israel ay "ku buuxinayaan shuruudda ay dal ku yeelanayaan".\nMasar oo qorshahan Trump ka hadashay ayaa sheegtay in ay qadarinayso dedaalka maamulka Maraykanku ugu jiro "sidii xal waara oo cadaalad ah looga gaadhi lahaa qadiyadadda Falastiin".\nWarbixin ay soo saartay wasaaradda arimaha dibada ee dalkaas ayaa lagu sheegay in Masar "labada dhinac ee arintu dhex taallo ku tirtirsiyeyso in ay si degan u daraaseeyay aragtida Maraykanka ee nabadaynta oo ay dhan walba ka eegaan iyo sidoo kale in ay abuuran fursan dib loogu bilaabo wada xaajodka Maraykanku ka odayeynayo."\n[DAAWO:-] Saldhig Militeri Oo Ruushku Doonayo Inuu Ka Sameysto Wadamo Somaliland Ka Mid Tahay Oo Bariga Afrika Ku Yaala\nXulafaysi Mise Nabadayn Bariga Dhexe.\nWararkii Ugu Danbeeyey Madaxweyne Trump Oo Ka Badbaaday in Lasumeeyo & Cida Ka danbaysay Oo La Ogaaday [ Muuqaal ]\n[XAASAASI:-] Kulankii Xaashi Iyo Xirsi Oo Cabsi Laga Qabo In Gobolada Bariga Somaliland Mucaarad Isku Bedelaan + Saylici


Michael Keating “Xildhibaanada waxay heystaan fursad ay ku muujin karaan hoggaan suuban..” – Bulshoweyn Online | Your Source Of News And Entertainment\nMichael Keating “Xildhibaanada waxay heystaan fursad ay ku muujin karaan hoggaan suuban..”\nBeesha caalamka ayaa war-cad kasoo saartay doorashada guddoonka Aqalka sare ee baarlamaanka federaalka Soomaaliya oo maalintii shalay lagu soo gaba-gabeeyay magaalada Muqdisho ee caasimadda dalka Soomaaliya.\nWar-qoraal ah oo ay si wadajir ah usoo saareen Qaramada Midoobay, Midowga Afrika, Midowga Yurub, IGAD, Itoobiya, Italy, Sweden, UK iyo Mareykanka ayaa marka hore loogu hambalyeeyay doorashada ay xildhibaanada labada Aqal ee Baarlamaanka ku doorteen guddoonkooda.\nBeesha caalamka ayaa qoraalka ay soo saareen sidoo kale ku sheegtay in tallaabadaan ay haatan soo af-jareeyso wejigii ugu muhiimsamaa geedi socodka doorashada dalka Soomaaliya, iyagoona ku baaqay in si deg-deg ah loo sameeyo guddi wadajir ah oo ka shaqeeya doorashada madaxweynaha cusub ee Soomaaliya.\nSidoo kale, beesha caalamka ayaa ugu baaqay labad gole inay xiriir wada shaqeyn oo wanaagsan la yeeshaan golaha fullinta, si looga gudbo xaaladda adag ee ay Soomaaliya ku jirto.\nDhinaca kale, Ergayga gaarka ah ee Qaramada Midoobay u qaabilsan arrimaha Soomaaliya Michael Keating ayaa sheegay in xilligaan Soomaaliya ay wajaheeyso xaalado adag, islamarkaana fursadda ay heystaan xildhibaanada uga faa’ideeyaan inay soo doortaan hoggaan fiican oo Soomaaliya ka bixin kara xaaladahaasi adag.\n“Soomaaliya xilligaan waxay wajaheeysaa xaalado adag oo isugu jira abaaro, shaqo la’aan iyo nabad-gelyo darro, xildhibaanada waxay heystaan fursad ay ku muujin karaan hoggaan suuban oo ka jawaabi kara baahida asaasiga ah ee shacabka..” Sidaas waxaa yiri Ergayga gaarka ah ee Qaramada Midoobay u qaabilsan Soomaaliya Micheal Keating.\nUgu dambeyntii, labada gole ayaa lagu wadaa in kulankoodi ugu horeeya ay si wadajir ah ku dhisaan guddi wadajir ah oo qabta doorashada madaxweynaha cusub ee Soomaaliya, taas oo lagu wado inay dalka ka dhacdo bilawga bisha soo socoto ee Febraayo.


Tartanka ciyaaraha Kubada Cagta kooxaha Heerka koowaad oo Kismaayo ka furmay |\nTartanka ciyaaraha kooxaha heerka koowaad ee magaalada Kismaayo oo uu soo qaban qaabiyey maamulka Jubbaland ayaa ka furtay garoonka kubadda cagta Waamo ee magaalada Kismaayo, waxaana furitaankiisa kasoo qayb galay masuuliyiin katirsan maamulka Jubbaland, maamulka degmada Kismaayo iyo xubno ka socday ururada bulshada rayidka ah.\nCiyaarahaaan oo uu soo abaabulay maamulka Jubbaland isla markaana loogu tartamaayo ah koob maamulku dhigay ayaa waxaa ku loolami doona shan kooxood oo kala metelaaya shanta xaafadood ee magaalada Kismaayo.\nGuddoomiyaha degmada Kismaayo Ibraahim Maxamuud Yuusuf oo tartarkaan uu soo qaban qaabiyey maamulku daah furay ayaa sheegay in arrintaan ay uga gon leeyihiin is dhexgalka dhalinyarada isla markaana ay sii socon doonaan.\nMadaxweyne kuxigeenka labaad ee Jubbaland Cabdulqaadir Maxamed Lugadheere oo munaasabadda daah furka ah ka hadlay ayaa sheegay in maamulka Jubbaland uu gacan weyn ka geysan doono barnaamijyada lagu soo celinaayo is dhexgalka dhalinyarada.\nIntaasi kadib ayaa waxaa furmay tartanka waxaana lagu daah furay ciyaar dhexmartay kooxaha Guulwade iyo Farjano, ciyaartaasi ayaa kusoo dhamaatay 3:1 ay guushu ku raacday kooxdii metelaysay xaafadda Guulwade ee magaalada Kismaayo.\nXafiiska Wararka Kismaayo-Somala


KULMIYE Party » Maxaa keenay in Muuse Biixi ku guulaysto arrin kasta oo siyaasi ah oo Kulmiye dhexdiisa yimaad? Maxaa keenay in Muuse Biixi ku guulaysto arrin kasta oo siyaasi ah oo Kulmiye dhexdiisa yimaad? – KULMIYE Party\nMaxaa keenay in Muuse Biixi ku guulaysto arrin kasta oo siyaasi ah oo Kulmiye dhexdiisa yimaad?\nHomeMaxaa keenay in Muuse Biixi ku guulaysto arrin kasta oo siyaasi ah oo Kulmiye dhexdiisa yimaad?\nBy Maxamed Cali Yuusuf\nMuuse Biixi Cabdi, Guddoomiyaha xisbul-xaakimka Kulmiye, waxa lagu bartay si kastoo ay u dhib badan tahay in uu ugu dambaynta ku guulaysto arrin kasta oo siyaasi ah oo yimaad Kulmiye dhexdiisa. Mujaahidnimadiisii hore ee Muuse waxa la sheegaa in ay ugu darsantay mujaahidnimo Kulmiye dhexdiisa ah kadib markii uu muddo 12 sanno ah si aan nasasho lahayn uga soo gudbay ugu yaraan sideed caqabadood oo waaweyn oo mid kastaba looga baqayey in ay isaga dhulka dhigto.\nKhuburada daraasaysa hoggaaminta iyo arrimaha guusha la xidhiidha waxa ay tibaaxaan in qof kasta oo marar badan guulaystay ay jirto sabab macquul ah iyo tayooyin keenay in uu guulahaas ku gaadho. Guushuna sideedaba maaha hadiyad taalla meel dhaw oo la laaci karo laakiinwaa arrin u baahan shaqo adag, adkaysi aan damqasho lahayn iyo tayo hoggaamineed oo sarraysa. Halgamaagii caanka ahaa ee Martin Luther King waxa la guntay xikmad dhaxal-gal ah odhanaysa “Ninka ragga ah ugu dambaynta waxa lagu qiimeeyaa maaha halkii uu istaagay wakhtigii raaxada iyo xasiloonida, laakiin waxa lagu qiimeeyey halkii uu istaagay wakhtigii caqabadaha iyo loollanka.”\nKulmiye waxa la aasaasay dabayaaqadii sannadkii 2002-dii. Laga soo bilaabo wakhtigaas, dadka intiisa badani waxay ogyihiin in uu yahay xisbi dood badan iyo khilaaf badani ka soo dhex jiray kuwaas oo ilaa maantaas ka dhex socda. Waxase Kulmiye u sahashay in uu dhibaatooyinkii soo food-saaray ka soo gudbo in aan lagu kala tegin khilaafaadkaas ee aakhirka marka lagu kala guulaysto ay inta laga guulaystaa raacdo fikirka guulaystay. Waana taas baadisoocda uu kaga duwan yahay axsaabta kale ee qaranka oo ay dhif tahay inta la isku qabsadaa ama lagu dhex murmaa.\nLoollannadii gudaha ee xisbiga ka soo dhacay isla markaana khilaafaadka dhaliyey inta badan Muuse dhinac ayuu ka ahaa, dhiniciisa ayaanay libintu raacaysay. Su’aalaha muhiimka ahi waxa weeyi, maxaa u sahlay guulahaas? Mase ku guulaysan doonaa loollanka hadda bilaabmay oo ah kan ugu muhiimsan mustaqbalkiisa, kaas oo ah in uu hantiyo murashaxnimada Kulmiye si uu ugu tartami karo madaxweyninimada qaranka?\nSi jawaabaha su’aalaha kor ku xusani ay innoogu fududaadaan, bal aynu milicsano halka uu Muuse istaagay caqabad kasta oo siyaasi ah oo Kulmiye dhexdiisa ku soo waajahday iyo natiijooyinkii uga soo baxay.\nSannadkii 2003-dii wax yar uun kadib aasaaskii Kulmiye, waxa la isku qabtay murashaxa madaxweyne-ku-xigeenka oo ay ku tartamayeen rag ay ka mid ahaayeen, Dr Maxamed-Rashiid Sh. Xasan, Cabdillaahi Xasan Buuni, Xildhibaan Gaagaale iyo Cabdiraxmaan Aw Cali oo ciyaarta ugu dambayntii ku soo biiray, waxana watay Muuse Biixi. Murashaxnimada madaxweynaha iyada la iskuma haysan oo waxay cidlo u taallay madaxweynaha hadda Axmed-Siilaanyo wakhtigaasna ahaa guddoomiyaha xisbiyga. Loollankan waxa ka dhashay khilaafkii koowaad ee xisbigu wajaho. Dood dheer iyo tartan adag oo cidiyaha la iskula tagay kadib waxa guulaystay saaxiibkii uu watay Muuse Biixi oo ahaa Cabdiraxmaan Aw Cali Faaraxa.\nSannadkii 2006-dii waxa xisbiga ka dhex qarxay loollan adag oo xubno xisbiga ka mid ahi ku doonayeen in Siilaanyo laga beddelo murasharaxa madaxweynenimada xisbiga. Ragga arrinkan aaminsanaa isla markaana riixayey way badnaayeen waxana laga xusi karaa xildhibaan Madaxamed Cumar-Xaashi iyo Axmed Xuseen Ciise. Hase ahaatee waxa fikirkan ka hor yimid Muuse Biixi oo aaminsanaa in Siilaanyo la siiyo fursad labaad isla markaana u arkayey in uu yahay murashaxa kaliya ee duruufihii wakhtigaas jiray marka la eego guul u keeni karayey Kulmiye. Ugu dambayntii miisaanku wuxu u ciiray dhinicii Muuse Biixi, Siilaanyo-na wuxu hantay murashaxnimadii xisbiga, taas oo markii dambena keentay in loo doorto madaxweynaha qaranka.\nSannadkii 2007-da waxa loollan adagi ka dhacay jagada guddoomiye-xigeenka xisbiga Kulmiye oo rag badani isu soo sharaxeen, waxa raggaas ugu cuslaa Mujaahid Dhagaweyne oo ay Muuse saaxiib iyo rafiiq dheer ku wada ahaayeen halgankii iyo siyaasadaba. Tartan adag kadib, aakhirkii waxa guddoomiye-xigeenka koowaad loo doortay Muuse Biixi Cabdi.\nSannadkii 2008 waxa uu Muuse Biixi soo jeediyey in haddii Siilaanyo loo doorto murashaxa madaxweynaha uu isaguna dhaxlo hoggaaminta Xisbiga Kulmiye haddii Siilaanyo guulaysto iyo haddii uu guul-darayso labadaba. Aad ayaa loogu kala jabay arrintaas, xisbiga Kulmiye-na wuxu qarka u saarmay dildillaac. Waxa xusuus madan in Muuse Biixi oo ahaa guddoomiye-xigeenka koowaad iyo Kayse Xasan Cige (AHN) oo ahaa xoghayihii xisbigu ay Hargeysa ku hadheen markii shirku furmayey laakiin ergaydii Kulmiye ay isla qaateen in ay shirka hakiyaan ilaa la xalinayey qodobbo Muuse Biixi danaynayey. Ugu dambayntii waxa shirkii la furay kadib markii la garwaaqsaday dalabyadii Muuse si sharci ahna loo ansixiyey in uu hanto hoggaaminta xisbiga doorashada madaxweynaha kadib.\nSannadkii 2010-kii markii madaxweyne Siilaanyo la wareegay talada dalka waxa dhacday in Muuse Biixi uu dalbaday in lagu wareejiyo guddoomiyanimadii Xisbiga sidii ballanku ahaa. Dagaal badan ayaa lagala horyimid oo rag badan oo xisbiga ka mid ah ayaa arrintaas ka dagaallamay gudo iyo dibadba, hase ahaatee dedaal adag oo Muuse ku bixiyey fulinta heshiiskaas kadib, Madaxweyne Siilaanyo guddoomiyenimadii xisbiga wuu ku wareejiyey Muuse Biixi.\nSannadkii 2012-kii waxa la furay tartankii axsaabta badan. In badan oo reer Kulmiye ah oo qaarkood awoodo badani gacanta ugu jireen waxa ay rabeen in xisbiga Kulmiye saaxadda laga saaro. Waxa samaysmay ururro ay dabada ka wadaan rag dawladda ku jiray sida ururkii Nasiye. Ujeeddadu waxa ay ahayd maadaama ururradii la furay aynu samayno xisbi cusub oo Muuse ka maqan yahay Kulmiyena aynu sallaanka ka tuurno. Isku-daygaasi wuxu ahaa halis soo foodsaartay Kulmiye wuuse fashilmay kadib markii Muuse biixi geed dheer iyo mid gaabanba u fuulay sidii uu Kulmiye u haysan lahaa dadkiisii iyo kalsoonidiisii.\nSannadkii 2014-kii waxa aad u xoogaystay loollan aad u adkaa oo dhex maray Muuse Biixi iyo Cabdicasiis Samaale kaas oo ku saabsanaa guddoomiyenimada Xisbiga. Kani wuxu ahaa loollankii ugu adkaa ee soo mara taariikhda Kulmiye. Xubnihii ugu awoodda badnaa xukuumadda ayaa isku xulufaystay sidii ay Muuse sallaanka ugu tuuri lahaayeen una saari lahaayeen Samaale. Lacag iyo awood dawladeed oo heer walba ah ayaa la adeegsaday. Wax kasta oo la isla soo maray aakhirkii natiijadu waxa ay noqotay in guddoomiyenimadii xisbiga Muuse u hadho.\nSannadkan aynu ku jirno ee 2015-ka, waxa in badan lagu murmay in aynu Shirka Golaha Dhexe ee Kulmiye qabano inta aanu sannadkani dhammaan iyo in la qabto sannaka dambe ee 2016 aakhirkiisa. Muuse wuxuu dooddiisa waxa ay ku salaynayd in Xisbigu u baahan yahay in uu ka soo kabto khilaafkii iyo burburkii ka dhacay dagaalladii dhexdiisa isla markaana wakhti u hure sidii loogu guulaysan lahaa doorashada March 2017-ka. Doodda ka soo horjeedda oo ay hormood ka haayeen xubnaha doonaya in ay u tartamaan murashaxnimada xisbigu waxa ay ahayd in xisbiga dib loogu dhigo, laakiin ma ay keenin sababo adag oo madaxweynuhu ku qanci karo. Ugu dambayn, sida la og yahay, waxa la qaatay qorshihi Muuse Biixi ee ahaan in shirku qabsoomo 10-ka November 2015-kii.\nAkhrsite, ma u malaynsaa guulahaas guddoomiyeha xisbigu ku soo gaadhay halka uu maanta taagan yahay in ay ahaayeen nasiib iyo wax iska dhacay? Ma u malaynaysaa in Muuse Biixi isaga oo caqabadaas oo dhan kaga soo gudbay hoggaamin iyo adkaysi isla markaana hadda gacanta ku haya hoggaankii xisbiga, xukuumaddana lagu xanto in ay dhiniciisa u janjeedho, uu ka guulaysan kari waayi doono laba murashax oo midina jar ka sii laalaado ka kalena hadda uun soo baraarugay? Jawaabaha adiga ayaan kuu daayey.\nMaxamed Cali Yuusuf


Apple waxay mar hore oggolaatay in la kordhiyo AppleCare + gudaha Spain, France iyo Italy | Wararka IPhone\nToni Cortés | 18/09/2021 21:00 | dhowr\nSuurtagalnimada kordhinta dammaanadda ayaa ugu dambayntii timid AppleCare + in ka badan saddex sano ilaa hadda. Ikhtiyaarkan ayaa mar hore sanadkan laga hirgaliyay waddamada qaar, haddana wuxuu gaaray Spain, France iyo Italy.\nHadda waxaad fursad u leedahay inaad kordhiso AppleCare + aaladdaada wixii ka dambeeya taariikhda dhammaadka, iyo bixiso qayb bille ah, sida haddii ay tahay rukunsi. Taariikhda dhammaad ma leh, maadaama bil walba la cusbooneysiinayo, ilaa aad baajiso. Ikhtiyaar wanaagsan, shaki la'aan.\nApple ayaa hadda soo saartay a warqad taageerada halka ay ku qoran tahay Spain, Faransiiska iyo Talyaaniga Waxay ku biiraan Mareykanka, Australia, Canada, Jarmalka, Japan iyo UK iyagoo ah dalal halkaas oo adeegga AppleCare + lagu kordhin karo wax ka badan saddex sano.\nSidan, shirkaddu waxay ku siinaysaa suurtagalnimada inaad kordhiso dammaanadda AppleCare + ee aad qandaraaska ku qaadatay iPhone -kaaga, iPad -ka ama Apple Watch, adiga oo aan dhicin taariikhda dhicitaanka. Waxaad bixin doontaa bil kasta sidii haddii a rukumo.\nIkhtiyaarkan si loo kordhiyo dammaanadda, Apple waxay bilo kahor biloowday Australia, Canada, Germany, Japan, UK iyo Mareykanka. Hadda ugu dambayn saddex dal oo kale oo Yurub ah ayaa ku biiraya, oo ay ka mid yihiin Espana.\nHaddii aad hore ugu lahayd qandaraaska AppleCare + mid ka mid ah aaladahaaga, waxaad ka faa'iideysan kartaa qorshahan cusub 30 maalmood gudahood laga bilaabo taariikhda dhammaadka adeegga AppleCare +. Apple waxay xustay in kordhinta si otomaatig ah loo cusboonaysiinayo illaa la kansal gareeyo, sidii inay tahay xubin -ka -noqoshada, waxayna shirkaddu tilmaamaysaa inay soo afjari karto caymisyada xaaladaha qaarkood, oo ay ku jiraan kiisaska qaybaha adeegga ee aan hadda la heli karin.. Xaaladdaas Apple ayaa kula soo socodsiin doonta.\nWaad hubin kartaa marka daboolida qalabkaagu dhammaado bogga taageerada Apple: mysupport.apple.com. Adeegga AppleCare + wuxuu bixiyaa caymis ka baxsan heerka caadiga ah ee Apple ee damaanadda xaddidan ee hal sano ah iyo illaa 90 maalmood oo taageero farsamo ah. Adeeggu wuxuu ballaariyaa caymiska dayactirka qalabka wuxuuna ku daraa ilaa laba dhacdo oo shil dhaawac ah 12kii biloodba mar, mid walbana wuxuu ku xiran yahay khidmadda adeegga iyadoo ku xiran nooca aaladda.\nWadada buuxda ee maqaalka: Wararka IPhone » iPhone » dhowr » Apple waxay horey u oggolaatay inay kordhiso AppleCare + gudaha Spain, Faransiiska iyo Talyaaniga\nSida loo helo ogeysiis marka iPhone -kaaga si buuxda loo dallaco


FADEEXAD: Dhakhaatiir lagu helay dacayacaad sababtay inay dhintaan ama dhaawacmaan carruur markaa dhalatay! (Dhegeyso) | Hadalsame Media\nHome Arrimaha Caalamka FADEEXAD: Dhakhaatiir lagu helay dacayacaad sababtay inay dhintaan ama dhaawacmaan carruur markaa...\nFADEEXAD: Dhakhaatiir lagu helay dacayacaad sababtay inay dhintaan ama dhaawacmaan carruur markaa dhalatay! (Dhegeyso)\n(Stockholm) 18 Luulyo 2019 – Baaritaan ay wakaaladda wararka Ekot ku samaysay 15 kiis oo dhalasho caruureed ah ayay ku ogaadeen in howlwadeennada caafimaadku aysan Waaxda Baaritaanka iyo Daryeelka ee IVO ku wargelin haddii uu lacalla ilmo yari dhinto ama dhaawacmo.\nTusaale, haddii uu yimaado dhaawac halis ah oo laga badbaadi karay, waxaa waajib ku ah inay ogaysiiyaan Waaxda Baaritaanka iyo Daryeelka ee IVO oo ah hay’ad daba gasha khaladaadka ka dhaca isbitaallada.\nYeelkeede, howlwadeenada caafimaadka qaarkood ayaa fasiraado kale ka bixiyeen waxa loo arki karo ’’dhaawac halis ah’’ iyo in ay mas’uul ka yihiin dhibka dhacay iyo in kale.\nWaxaa xitaa mar dhacday in todobaad ka badan ilmo yar oo dhashay madaxiisa lagu illaabey danab-yaraha madaxa lagu qabto marka ilmaha la dhalinayo. Balse mar ilmaha lagu sameeynayay baaritaan gudeed (ultrasound) ayaa la arkay iyadoo weli madaxa uga dheggan, taasoo ay ka carootey waaxda Baarista iyo Daryeelka ee IVO oo ay hooyada ilmuhu u ashtakootey. Peter Blomstrand oo ah madaxa dhakhaatiirta isbitaalka Länssjukhuset Ryhov oo ku yaalla Jönköping ayaa ka hadlaya.\n”Dabcan sax maaha in ilma yari uu todobaad ka badan birtaa madaxa ku sito. Taasi sax maaha” ayuu yiri Dr Peter Blomstrand.\nMaadaama Peter Blomstrand uu ka mid yahay maamulka isbitaalka Jönköping, waxaa la hor dhigay su’aal ku saabsan sababta uu cusbitalku korontada ilmaha yar lagu illoobey ugu sheegi waayay hay’adda IVO.\n”Waa arrin halis ah, waana wax laga shallaayo inay dhacday. Waayo ilmaha yar waxaa soo gaarey dhaawac, balse sidaan u aragno ma aha arrin halis ah marka dhanka sharciga laga eego.” ayuu yiri Peter Blomstrand.\nKiis kale ayaa ka dhacay Akadamiyaha Caafimaadka ee Uppsala, halkaasoo ay gabar yari dhiig la’aan u dhimatay kaddib markii ay dhalatay, iyadoo ay jirto dayacaad howleed iyo markii dambe oo aanay ku wargelin hay’adda IVO-ga (inspektionen för vård och omsorg) oo war ay soo saartay ku sheegtay inaan gabadha yar la siinin adeeggii iyo ogaalkii ay xaqa u lahayd sharci ahaan.\nWaxyaabaha ay Waaxda Baarista & Daryeelka IVO dhaliisheeda u cuskatay waxaa ka mid ah in howlwadeenka caafimaadku aanay baarin dhiigga ku jiray biyaha ilmagaleenka, si ay u hubiyaan isha dhiigga; sida inuu ka imanayay hooyada ama ilmaha yar ee uurka weli ku jira.\nDadka ka mas’uulka ah Akadamiyaha Caafimaadka ee Uppsala, ayaa sameeyay khalad kale oo wayn, kaasoo ahaa inaysan IVO-ga u gudbin diiwaanka gabadha dhimatay ku dhalatay dhiig yari, balse la badbaadin kari lahaa haddii shanta maalmood oo hooyadu cusbitalka ku jirtay cillada la ogaan lahaa.\nMikael Köhler oo ah madaxa qaybta dawada ee Akadamiyaha Caafimaadka ee Uppsala oo ka jawaabaya eedaha IVO u soo jeedisay ayaa sheegay:\n”Sharcigu Makala cadda, waxaana runtii dhici karta inaan si kale wax u dareemayno gebi ahaanba.” ayuu yiri Mikael Köhler.\nPrevious articleDAAWO: ”Dib halloo celiyo!” – Trump oo qabtay dibed bax lagula ORRINAYO Ilhaan Cumar\nNext articleDHEGEYSO: DF Somalia oo Sweden ku xirtey shuruud aysan Soomaalidu ogayn (Sweden oo sheegtay)


“Wuxuu xisbiga WADDANI ka doortay doorkiisii mucaaradnimo mid jabhadeed” | Somaliland.Org\nFebruary 10, 2017\t“Dadku WADDANI way barteen oo way ka ilbaxeen shugux shuguxda aad ruxdaan marka aad dantiina ka dhex waydaan danta ummada”\nHargeysa (Somaliland.Org)- Wasiirka Wasaarada Warfaafinta iyo Wacyigalinta Jamhuuriyadda Somaliland, Md. Cismaan Cabdilaahi Saxardiid (Caddaani), ayaa xisbiga mucaaridka ah ee WADDANI ku eedeeyay inay u dhaqamayaan sidii jabhadaha oo kale oo ay doonayaan inay dalka ka ridaan qas iyo dagaal.\nWasiirka oo maanta shir jaraa’id ku qabtay xafiiskiisa, waxa kale oo faahfaahin ka bixiyay faa’iidooyinka Somaliland ugu jira hirgelinta saldhiga Millatari ee dawladda imaaraadka carabtu doonayso inay ka samaysato Berbera, waxaanu xusay in saldhigaasi bilow u yahay sidii ay Somaliland uga bixi lahayd go’doonka siyaasiga ah ee ka dhashay ictiraaf la’aanta.\nWasiir Caddaani oo shirkaas jaraa’id ka hadlay waxa uu si adag u naqdiyay hadallo xanaf lahaa oo ka soo yeedhay xildhibaanno iyo siyaasiyiin ka tirsan xisbiga WADDANI, waxaanu yidhi, “Waxa xisbiga WADDANI ka shubayo warbaahinta may ahayn wax mucaaradnimo lagu sheegi karo, balsé waa kuwo lid ku ah qaranimada Jamhuuriyada Somaliland,madaama oo shacabku ugu baaqayaan dagaal. waxa xisbiga WADDANI ka doortay doorkiisii mucaaradnimo mid jabhadeed oo halkii cod lagu kala calaf qaadi lahaa ay ka door-bideen inay dagaal ugu baaqaan shacabka la lag-damaya abaaraha baahsan.\nMucaaradku hadduu ka gudbo xuduudaha sharci ee uu xaqa u leeyahay ha ogaadaan in aanay ku helayn abaabul dagaal xuquuqdii mucaaridku lahaa oo ahayd wax toosin. Mar iyo laba ka badan inta jeer ee siyaasiyiin ka mid ah hormuudka xisbiga WADDANI ku dhaqaaqeen iska hor keenka shacabka Somaliland iyo xukuumadda, sida khuraafaadkii ay ka faafin jireen markii lagu dhawaaqay in waddada Ceerigaabo la samaynayay iyo markii maalgashigii dekeda Berbera sahaminta shiidaalka iyo Mashruuca banka Qoolcaday la waday, hasa ahaatee way soo gaabatay beentoodii tan maantuna waxba ka duwan-na beentii ay sheegi jireen,shacabkayaga annaga (Xukuumadda) ayaa xil naga saaran yahay in aanu u galno meel kasta oo dantooda iyo ta qaranku ku jirto,”ayuu yidhi Wasiirka Warfaafintu.\nWasiirka oo hadalkiisa sii watay, wuxuu intaas ku daray; “Dadkuna (WADDANI) way idin barteen oo way ka ilbaxeen shugux shuguxda aad ruxdaan markaa aad dantiina ka dhex waydaan hawl kasta oo danta ummada ah. siyaasiinta xisbiga WADDANI ee warbaahinta la soo taagan ma dawlad baynu nahay iyo ma dawlad baa jirta,waxa aanu leenahay dawlad ayaa dawlad kale heshiis la gasha,ummada Jamhuuriyadda Somaliland way ogyihiin in dawladi jirto, waxa aan leeyahay dawlad baanu nahay ee haddii aydaan aaminsanayn halka qalbigiinu jecel yahay taga malaha sida la idinku xanto waaba Xamare’. xisbiga WADDANI waxa uu ku yidhaahdo umadda soo baxa mudaharaada oo dagaalama wax loo baahan yahay maaha. haddii aanay dantooda hoose ahayn in dalka Somaliland ee ku caano maalay nabadgelyada, qas, khalkhal iyo maalmihii madoobaa ay dib ugu celiyaan.Xildhibaannada WADDANI ka tirsan ee qaylinaya iyo madaxda xisbigaas ee ku baaqaya in dagaal la galo, maalmahaas madowna hore ayaa loo soo maray, wax laga aqbalayo iyo wax laga dhagaysanayo midna maaha.”\nWasiirku waxa uu sheegay in labada gole ee Baarlamaanka (Guurtida iyo Wakiillada) ay u gudbin doonaan heshiiska xukuumadda ee la xidhiidha saldhiga imaaraadka carabta, “Xukuumadda uu gadhwadeenka ka yahay Madaxweynaha Somaliland Md. Axmed Maxamed Maxamuud (Siilaanyo), waxa ay keenayaan heshiiska saldhiga madaarka Berbera golayaasha xaqa u leh in la hor keeno, waxaanay xukuumaddu u soo bandhigaysaa ummada Somaliland meel kasta oo ay joogaan heshiiskaas,waxa uu ka kooban yahay iyo nuxurkiisu waxa uu yahay, waxaana ay u taallaa diidmadiisu iyo ansixintiisuba Golaha Baarlamaanka,waxa alaale wax aanu shaki ka qabnaa haddii aanu nahay xukuumadda ma jirto. wax loo igmaday ma jirto ragga suuqa jooga ee wax is moodaya. tallo ayay ku leeyihiin,dalkana waxa loo igmaday madaxweynaha Somaliland iyo Madaxweyne ku-xigeenka. Shaqada ugu wayn ee madaxweynuhuna waxa weeye in dalka Jamhuuriyadda Somaliland nabadgelyo lagu seexdo , laguna soo tooso. ka doonaya in uu khalkhal ka rido u suurto-geli mayso. shuruuc ayuu dalku leeyahay adiga oo xisaanad ku gabanaya haddii aad dalka khalkhal gelinayso iyo nabadgelyadiisa shuruucda Somaliland u taalla ayaa lagu marinayaa,”ayuu yidhi Wasiir Caddaani.\nWasiirku waxa uu xusay in saldhiga millatari ee laga hirgelinayo Berbera aanu ahayn mid waxyeelo u leh dalka, hasayeeshee uu fure u noqon doono maalgashi iyo aqoonsi Somaliland ka hesho caalamka, waxaanu yidhi, “Saldhiga ciidan ee ay innaga codsadeen dalka imaaraadka carabtu ee madaarka Berbera ee aynu wadaagno diin, dhaqan iyo xidhiiidh ganacsi, maaha mid dalkeenna lagu qabsanayo oo ah beenta mucaaradku ku beer laxawsadaan shacabka Somaliland,balse waa dariiq innaga saaraya go’doonka aynu ka nahay caalamka mar haddii aynaan aqoonsi wali haysan. Mashruucani wuxuu inoo soo jiidayaa maalgashi baaxad leh oo fure u noqda aqoonsi aynu caalamka ka helno.”\nWasiirku waxa uu tafaasiil ka bixiyay faa’iidooyinka saldhigan ugu jira Somaliland, waxaanu yidhi, “Saldhigan Millatari waxa kale maahee waa iskaashi dhinacyo badan faa’iidooyinkiisuna waa qaar aad u ballaadhan oo ay ka mid yihiin dhinaca nabadgelyada. waxa uu kor u qaadayaa ciidanka qaranka Somaliland tayayntooda waxaanay tababaro casriya oo ciidankeennu ka helayaan. Waxa kale oo ku jirta ilaalinta xeebteenna dheer ee 850 km ah, waxa aynu ku ilaalinaynaa khayraadka baddeenna ee adduunka oo dhammi gurtaan.\nSaldhigani waxa kale oo uu wax ka tarayaa la dagaalanka budhacad badeedda iyo argagixisadda. Waxaanu innaga saacidayaa dhinaca dhaqaalaha waxaa la samaynayaa waddada isku xidha Wajaale iyo Berbera oo lacagta ku baxaysaa ay tahay 260 ilaa 300 oo milyan oo doollar,waxa ku jirta shaqo abuur ballaadhan.”\n“Waxa saldhigani innoo horseedayaa shaqaale badan oo ka shaqayn doona oo wax ka tari doona shaqo la’aanta ballaadhan ee dhallinyaradeenna haysata,waxaanu wax ka qaban doonaa tamarta haddii ay tahay Soolarka, cad-ceeda iyo tacliinta sare. waxa la inoo dhisi doonaa dugsiyo farsamo, waxaynu deeqo waxbarasho ka heli doonaa dawladda imaaraadka carabta. waxa kaloo ku jira maalgashi aad u ballaadhan ayaa ka abuurmi doona saldhigan. waxa kale oo ku jira dhakhaatiir tababari doona dhaakhaatiir teenna ,waxa aynu nahay dal aan la aqoonsanayn oo 25 sanno sugayay aqoonsi laakiin ku jooga waddadii aynu ku heli lahayn aqoonsiga. waxa aynu nahay dal aan awoodiisu ilaalin karin xeebta dheer ee dalka, waana in loo diyaar garoobo dhismaha iyo tayaynta ciidammadda dalka,”ayuu yidhi Wasiirka Warfaafinta, oo shirkaasi jaraa’id si waafi ah uga wada jawaabay su’aalo kala duwan oo saxaafaddu ka weydiiyeen heshiiskan.\nPrevious PostWasiir Sacad oo ka Hadlay Shirar ay la Yeesheen ItoobiyaNext PostWADDANI iyo Soomaaliya oo ka Midaysan is Hortaagga Qaddiyada Somaliland\tBlog


Home Wararka Golaha wadatashiga qaran oo la kulmi doonna Midowga Musharaxiinta Madaxweynaha\nGolaha wadatashiga qaran oo la kulmi doonna Midowga Musharaxiinta Madaxweynaha\nWaxa soo gabagaboobay kulankii maanta hotel Decale ku lahaayeen Madaxda Gollaha Wadatashiga Qaran ee looga arinsanaya doorashooyinka kaas oo shir guddoominayay Ra’iisul Wasaaraha Soomaaliya Maxamed Xuseen Rooble.\nKulankaan ayaa waxaa ka qeyb galay dhammaan madaxda maamul goboleedyadda iyo Gudoomiyaha gobolka Banaadir.\nKulankaan ayaa kusoo dhamaaday natiijo wanaagsan , waxaana maamulada la sheegay in ay gaareen is afgarad horudhac ah.\nMaalinta berri ah ayay isku soo laaban doonaan waxaana ay la kulmi doonaan Midowga Musharaxiinta Madaxweynaha Soomaaliya.\n“Kulankii maanta ee Shirka Golaha Wadatashiga Qaran, hadda ayuu soo dhammaaday waxaana socda latashiyadii ugu danbeeyay, Berito ayeey isu soo laaban doonaan waxaana qorshuhu yahay inay la kulmaan Midowga Musharixiinta Madaxweynaha Soomaaliya” ayaa lagu yiri war kasoo baxay Afhayeenka Madaxtooyadda maamulk Puntland.\nPrevious articleSouth Korea extends travel ban on six nations, including Somalia\nNext articleIn the face of a deadly drought, Somalia’s amorphous election discourse could trigger armed conflicts\nShirkada Turkish Airlines oo joojisay Duullimaadkeeda Muqadisho\nSiyaasada Qeybi ee xukun oo MW Farmaajo u hirgashay


Alshabaab oo shaacisay muuqaal ay ugu baaqeyso dhalinyarrada Ajnabiga inay Somaliya usoo hijroodaan - Goobjooge.net: Somali News, Somalia news Analysis.\nQeybta Warbaahinta Alshabaab ayaa xalay baahisay muuqaal ay dagaalyahannada islaamka ee dunida ku nool ugu yeereyso inay u soo hijroodaan Soomaaliya si ay uga qeyb galaan jihaadka.\nMuuqaalka oo lagu diyaariyey luuqadaha Soomaaliga, Carabiga, Ingiriiska iyo Sawaaxiliga ayaa soconaya muddo ka badan Hal saac, waxaana lagu soo qaatay dagaalmayaashii Ajnabiga ahaa ee ka barbar dagaalamay Alshabaab ee geeriyooday, kuwaasoo ka kala socday dalalka Afrika iyo Yurub.\nWaxaa muuqaalka kasoo muuqday Amiir ku xigeenka Alshabaab Mahad Karate iyo hoggaamiyaha kooxda Alshabaab ee qaabilsan dalka Kenya Ahmed Imam, iyagoo soo xiraya tababar u dhammaaday ciidamo ka mida kuwa ka yimid dalka Kenya.\nMuuqaalka Alshabaab ayaa ujeedkiisu ahaa olole lagu doonayo in lagu soo jiito dhalinyarro cusub oo dibadda uga soo biirta Alshabaab, iyadoo lagu soo qaatay baaqyo iyo hadallada hoggaamiyeyaasha Alshabaab ugu baaqayaan dhalinyarrada caalamka ku nool ee islaamka inay yimaadaan Soomaaliya, kuna biiraan Jihaadka ka socda.\nDagaalyahanno kala duwan oo ka yimid Yurub, dalalka Afrika iyo kuwa Carabta oo qaarkood dhinteen ayaa ugu baaqaya saaxiibadood inay Soomaaliya yimaadaan, waxayna ku doodayaan inay nolol fiican ku heystaan gudaha Soomaaliya.\nAlshabaab iyo dagaalyahannada Ajanbiga ah ayaa hore dhibaato culus u dhex martay, kadib markii ay inta badan xubnihii Ajnabiga ahaa taageereen Khilaafadii Daacish, qaarkoodna la dilay, qaarna ay baxsadeen, lamana oga sababta xilligan kusoo beegtay inay baaqan cusub soo saaraan.\nPrevious articleXamza Nassar: 12 Sano jir shahiiday isagoo sooman oo tusaale u noqday Xasuuqa Yuhuudda ka wado Gaza\nNext articleWasaaradda Maaliyadda Xukuumadda xilgaarsiinta oo u Jawaabtay Maamulka Hirshabeelle, kana dalbatay…


DHIIG YARI (ANEMIA) :\nAqoonta Caafimaadka / Caafimaadka\nQaybaha dhiig yarida (Types)\nInta la og yahay ilaa hada waxa jira in ka badan 400 oo nooc oo dhiig yari ah, waxana guud ahaan loo qaybigaa sadex jaad oo kala ah:\n1-dhiig yari ay sababtay dhiig bax ku dhacay qofka\n2-dhiig yari ay sababtay hoos u dhac ku yimadaa soo saarka unugyada dhiiga ee cas cas\n3-dhiig yari ay sababtay burbur lixaad leh oo ku dhaca unugyada dhiiga cas cas.\nSadexdan jaad oo an kor kusoo xusnay qaybaha ugu muhiimsan oo hoos yimada waxa ka mid ah:\n*vitamin deficiency anemia\nDadka u nugul (Risk factors)\nDhiig yaridu waxay ku dhici kartaa dhammaan dadka iyada oo aan loo tixgalinayn da’da iyo qowmiyada, sidoo kale lab iyo dhedig.\nSi kastaba ha ahaatee waxaa jira dad u nugul ama halis ugu jira in ay xaaladan caafimad daro lasoo daristo waxana ka mid ah:\n*Dhiiga caadada oo aad u bata\n*Hooyada uurka leh iyo xiliga dhalmada\n*Ilmaha sidka (9bilood ka hor) dhasha\n*Ciyaalka da’doodu u dhaxayso 1–2 sano\n*Cunto aan isu dheeli tirnayn oo ay ku yar yihiin vitaminka, macdanta,iyo ironta\n*Dhiig bax ay sababtay qaliin ama dhaawac qofka soo gaadhay\n*Qof Bukaan waqti badan ahaa ama qaba cudurada halista ah sida AIDska, macaanta, kelyo xanuunka, kansarka, wadne xanuunka ama beer xanuunka Iwm\n*Qof leh taariikh Dhiig yari hide raac ah sida (sickle cell anemia)\n*Qofka qaba jirooyinka ku dhaca xiid maha kuwaas oo sameeya ku darida nafaqooyinka ee dhiiga (absorption of nutrients).\nDawaynta dhiig yarida (Treatment of anemia)\nGuud ahaan waxa jira nooco farabadan oo jiradan loo mareeyo.\nMuhiimada kowaadna waa sidii loo badin lahaa tirada unugyada dhiiga cas cas. Taas oo dhinaca kale siyaadinaysa xadiga oxygen ee dhiigu awood u lee yahay inuu qaado.\nDawooyin waxay alaaba ku xidhan tahay jaadka iyo sababta dhiig yarida keentay:\n1-Iron deficiency anemia : wuxuu bukanku qaadan (Iron supplements) oo laga helo xarumaha cafimadka ama cuntoyinka qaniga ku ah. Hadii xaaladu ku timi dhiig bax, waa in dhiiga la joojiya qofkana dhiig lagu shubaa.\n2-Vitamin deficiency anemias : waa in bukanka la siyaa fitamino siiba VB-12.\n3-Thalassemia : waa in bukanka la siyaa (folic acid\nsupplementation), laga saara (spleenka), mararka qaarna dhiiga iyo dhuuxa laga bedelaa.\n4-Anemia of chronic disease : dhiig yaridan waxay la xidhiidha cuduro bukanka waqti badan so hayey, ma jirto hab khaas ah oo loo mareeyo, waa in diirada la saara cudurka sababta leh sidii meesha looga saaro\n5-Aplastic anemia : waa in bukaanka dhiig lagu dhubaa dhuuxana laga bedelaa.\n6-Sickle cell anemia : waa in bukaanka lagu dabiiba oxygen, xanun baa’biye, iyo falenboyin, sidoo kale antibiotics, folic acid\nsupplements, iyo dhiig ku shubid, sidoo kale dawoyinka Droxia ama Hydrea\n7-Hemolytic anemias : bukaanka waa in laga ilaaliya dawooyinka uga sii dari kara, waa in la siiya dawoyinka loo yaqaan immunosuppressant drugs iyo in laga dabiibo infectionska.\nSidee dhiig yarida loogu maareeya cuntooyinka? (Diet therapy)\nHadii ay dhiig yarida sababtay nafaqo daro ama cunto xumo, waxa qofka aad u caawin kara inuu quuto cuntooyinka qaniga ku ah curiyaha loo yaqaan Ironta.\nWaxan halkan kusoo qadanynaa cuntooyinkaas qabaha ugu muhiimsan waxana ka mid ah:\nCuuntoyinka lagu daray ironta sida rootiga (iron-fortified cereals and breads)\n* Noocyada kala duwan ee khudaarta calameeha madow leh (dark-green leafy vegetables, for instance, curl\nkale and watercress)\n*faasuuliyada ama harakoga (pulses and beans)\n* bariiska nooca (brown rice)\n* hilibka (white and red meats)\n* kaluunka (fish)\n* ukunta ama beedka (eggs).\nQofkasta oo inaka mid ah xaaladani waa lasoo dersi kartaa iyadoo aan ku xidhnayn da’da iyo qomiyada ama lab iyo dhedig wuxuu yahay, waxayna ku xidhan tahay waxa sababay dhiig yarida.\nKaysas badan oo la xidhiidha dhiig yarida waxa ay u tagaan si iskood ah iyada oo an qofku wax dawo ah qaadan, waxana sidoo kale looga hortagi karaa ama lagu maarayn karaa keliya in qofka qaato cunto isu dheeli tiran ama cunto qani ku ah curiyaha ironta.\nQaar ka mid ah jiradan waxay jiitami karaan waqti badan, sidoo kale qaarkood waxay noqon karaan halis sababta in qofku nolosha waayo oo uu u dhinto hadii aan laga daweeyn.\nQofkasta oo dareema dhiciifnimo ama awood yari joogta ah ama daal fara badan waxa lagama maar maan ah inuu booqdo xarumaha caafimaadka ee ugu dhow sida ugu dhakhsiyaha badan si looga baadho dhiig yari.\nWixii sixid talo iyo tusaale ah fadlan nooguso hagaaji ciwaankan hoose. Drsaed11@gmail.com\nPrevious PostDHIIG YARI (ANEMIA) Q1.\nGaasteri ( peptic ulcer disease).


Daawo: Khasaaraha dagaalkii shalay oo Kordhey iyo Gudi ka tegay Laascaanod | KALSHAALE\nDaawo: Khasaaraha dagaalkii shalay oo Kordhey iyo Gudi ka tegay Laascaanod\nSep 7, 2018 - 9 Aragtiyood\nLaascaanood ( Kalshaale) Guddi ka kooban Culimo iyo Odoyaal oo isu xilqaamay nabadaynta ayaa saaka shir Jaraa’id ku qabtay magaalada Laascaanood , Waxaa ay gudigani baaq canaan iyo caqli celin ah u direen labadan beelood ee shaqaaqada soo noq noqotay ku dhex maray magaalooyinka Dhumay iyo Dabataag .\nUgu danbayntii , Gudigan ayaa iminka ka anbabaxay magaalada Laascaanood , iyagoo ku jeeda deegaanadii ay dhibaatadu ka dhacey , Waxaa la laayey Haween Waayeel iwm Waxaana iminka labadan beelood ay isu horfadhiyaan goobihii shaya dagaalku uu ka dhacey iyagoo soo dhoobay awoodoodii Hub Ciidan iwn\nUgu danbayntii , Gudigan Nabadaynta ayaa u baahan Taageero kala duwan oo isugu jirta u Qabsoomid , Dhaqaale iyo in lala shaqeeyo .\nWalaalayaal Dagaalka Hala Joojiyo .\nWar dholbahantow runta isu sheega reerkaa Bahararsame waa far dheeraatay maalinba qolo ayay isku taagaan. Ilaahay umada ha kala qaboojo laakiin waa in runta la isu sheegaa reerkaa isha ha lagu hayo.\nOo haday hada ka hor cumar maxamuud isku dhaceen ma far dheeraatay bay noqdeen war dadka waa loo gar naqaayee la iskama xukumo.\nSida aan taariikhda ku hayo bah ararsame waa reerka ugu nabada jecel dhulbahante.u badi in laga gardaran yahay.\nKollay wiil yar oo reer baadiya ah oo qori wata sida nabad looga keeno wey adag tahay.\nWaagay bah ararsame reerka u talin jireen dhulbahante wuu calan walayn jiray hayeeshee hada habar kasta garaad waxay ku sheegtay ayey caano ku shubtay ka dibna meelahaa u qadhaab tageen.\nWaa laga yaabaa waxanay garaadada ku sheegaan ee faraha daban ee subax kasta la magacaabo haday iska daadiyaan in sharaftoodii soo laabato.\nAnagu dhulbahante oo hal garaad leh baan ogayn mudo yar ka hor iyo mid xin loo sameeyey ka dib tusbax go’ay bay noqdeen.\nAnna caag caano ah ii keena ayaa ka dhacday.\nalle hakala qabojiyo nabadana hafansiyo\nIlaahay hakala qaboojiyo.\nDhulbahante beryahaan meel inkaarta uga timid garan maayo.\nTolow ma Iidoorka ayaa isku hubaynaya?\nQaybi oo xukun?\nRag ayagii sidaas isugelaya ma Dhabayacaa tolnimo ka sugeysa?\nwaxa wanaagsan in ergadaa isxilqantay lodaayo laga daayo doco docaynta\nSxb meel hadda beelood oo walaalo ah oo isfilaya in qolo eedeeyo ma rabo laakiin Bah Ararsame hadaad colaad Harti ama Dhulbahante maqasho lug bay kuleeyihiin.\nCarada oo nabad Xaabsade ayaa Sool kusoo hogaamiyey asagoo wasiir Puntland ah.\nCali Khaliif waa dhuloos madaxa isu geliyey.\nWaxaa lagu xantaa Madhibaan-Ma dareemin!\nAllow kala qabooji oo xaqa tus, in dagaal useless ah yahay.\nSxb walaahi igama aha cumar maxamuud bay is laayeen ee Bahararsame wax ka sheeg ee reerka ehel baan nahay dhulbahantaha kale way iiga sokeeyaan waayo wax walba ayaanu isu nahay waxaana jeclahay inay wanaag iyo dhib la’aan noolaadaan lkn waa wax jira weligood sokeeyaha ayay u xoog weyn yihiin ee sanadihiii ugu dambeeyey car ii sheeg sanad ayna qolo isku dhacayn.\nIlaahay miyirka reerka ha ku sugo.\nAnigu ma hayo bahararsame ay dad islaynayaan aan ka qoladan hada ay islaynayaan oo la leeyahay lug ayaa ku jirta.\nAdinkana waa la ogaa markaad isku dhacdeen inaad inku biloowdeen maxaa yeelay dhul la wada daaqi jiray ayaad baraago ka qodateen iyada oon laga wada hadlin.\nWar reerku reero dagaal ma aha ha arkin siyaasadaha khaldan ee maamuladu ka dhex wadaan beelaha.